Rukometašice Topličanina ostvarile četvrtu vezanu pobedu - Grad Prokuplje\nU najboljem izdanju ove sezone, rukometaši Topličanina ubedljivo su savladali ekipu iz Žitorađe rezultatom 33:20, poluvreme 21:6. Svi rukometaši Topličanina koji su bili na parketu, upisali su se u strelce, a najefikasniji su bili Marko Jovanović sa šest i Nikola Nikolić sa pet postignutih golova, dok se kod gostujuće ekipe istakao Dušan Ilić sa osam pogodaka. Od samog starta utakmice, postojala je samo jedna ekipa. Topličanin je krenuo silovito i već u 10. minutu stekao sedam golova prednosti. Do kraja prvog poluvremena, prednost se samo uvećavala, da bi se taj deo utakmice završio sa 15 golova prednosti za Topličanin. U drugom delu, slična slika na terenu, a trener Topličanina dao je priliku svim rukometašima.\nRukometašice Topličanina ostvarile su četvrtu vezanu pobedu, kojom su došle do gornjeg dela tabele. U okviru 17. kola, na svom parketu savladale su Pančevo rezultatom 35:28, poluvreme 14:12. Dve rukometašice Topličanina posebno su se istakle, i to Olja Nikolić sa 13 i Ana Stanković sa 12 postignutih golova. U poraženoj ekipi, vredan pomena je učinak kapitena Svetlane Ničevski, koja se osam puta upisala u strelce.\nU okviru 20. kola fudbalskog prvenstva Zone “Zapad”, fudbaleri Topličanina savladali su u Obrežu ekipu Juhora rezultatom 2:1. Oba pogotka za Prokupčane postigao je Dušan Marković. Nakon ove pobede, i trijumfa Rembasa u derbiju nad Kosanicom od 2:1, fudbaleri Topličanina se nalaze na samom vrhu tabele sa 46 bodova, koliko ima i Rembas, dok je Kosanica treća sa 43 boda. Sama utakmica u Obrežu, protekla je u dominaciji Topličanina. Gostujući fudbaleri igrali su onoliko koliko im je bilo potrebno da zabeleže rutinsku pobedu. U narednom kolu, u još jednom derbiju, Topličanin dočekuje ekipu iz Žitorađe.\nOdbojkaši Topličanina, u poslednjem kolu plej-ofa, savladali su na svom terenu Vranje sa 3:1, po setovima 25:19, 25:14, 24:26, 25:1. Prokupčani su završili sezonu sa 19 pobeda i samo jednim porazom, i sasvim zasluženo izborili plasman u baraž koji vodi u viši rang. U utakmici sa Vranjem, Topličanin je bio bolji, posebno u prva dva seta, koja je dobio rutinski. U trećem, usled opuštanja odbojkaša Topličanina, gosti uspevaju da taj deo meča reše u svoju korist. U četvrtom, ponovo bolja igra Prokupčana, za, na kraju, zasluženu pobedu i ubedljivo prvo mesto na tabeli Druge lige Istok.\nOdbojkašice Topličanina savladale su, u poslednjem kolu regularnog dela sezone, Vlasinu rezultatom 3:1 i tako napravile najlepši mogući uvod pred plej-of za ulazak u Drugu ligu. Domaće odbojkašice bile su bolje i sasvim zasluženo došle do trijumfa. Na kraju, na tabeli, Vlasina i Topličanin završili su sa po 46 bodova na deobi prvog mesta. Obe ekipe plasirale su se u plej-of, a termini odigravanja tih utakmica biće naknadno određeni.


Tajna Arsenalove serije je u tišini? - Sportske.net\nArtetin tim matematički i dalje u igru za Evropom.\nArsenal i Junajted gube trku, Francuska je obećana zemlja!Juve zainteresovan za "tobdžiju", situaciju prati i KonteDobre vesti iz PL - Nema zaraženihNamignuo najbolji, euforija među navijačima Arsenala!Nikad uzbudljivija trka u Premijer ligi, ko će u Ligu šampiona?\n"Tobdžije" su vezale četiri trijumfa zaredom.\nOd toga tri u ligi i jedan u FA kupu protiv Šefilda u gostima što im je omogućilo plasman u polufinale najstarijeg takmičenja gde ih čeka Mančester Siti. Pobeda nad Vulvsima u gostima rezultatom 2:0 daje prostora za nadu da bi "tobdžije" mogle naredne sezone zaigrati u Evropi.\nArsenal večeras dočekuje Lester Siti, "lisice" igraju u promenljivoj formi, deluje da Rodžersova ekipa neće izdržati na top četiri poziciji. U poslednje četiri utakmice imaju tek jednu pobedu što je omogućilo rivalima da smanje razliku.\nI sam Arteta je izjavio da bi ih maksimalan niz uz malo sreće odveo u Evropu. Kao tajnu dobre serije koja traje je izdvojio - tišinu.\n"Kada igraju ispred osamdeset hiljada navijača mnogo je teže. Imaju problema kada su u posedu ili je lopta blizu njih. Drugima treba ta vrsta dodatne motivacije, dodatnog pritiska, strasti da bi bili bolji. Svaki igrač je drugačiji", izjavio je Arteta.\nSa druge strane španski stručnjak je mnogo vokalniji pored terena što sa praznim stadionima dolazi do značaja. Arteta je davao instrukcije na maternjem, engleskom i francuskom jeziku što je mnoge njegove kolege pored aut-linije ostavljalo u neznanju.\nVidećemo kako će tišina pomoći večeras, zadnja šest susreta ova dva tima pripadala je domaćinu. Ta uloga danas pripada Arsenalu, videćemo da li sledi nastavak tradicije.


Naučnici utvrdili - Nežne emocije pojačavaju imunološki sistem\nNaslovna / Važno mi je / Radost u dvoje / Naučnici utvrdili\nNEŽNE EMOCIJE POJAČAVAJU IMUNOLOŠKI SISTEM\nU bajkama je uglavnom ljubav ta koja pobeđuje sve. A da li je tako i u realnosti? Sa naučne tačke gledišta, izgleda da jeste\nNaučnici tvrde da ljubavni dodir pojačava otpornost imunološkog sistema i da osobe čiji je život ispunjen ljubavlju žive duže. Osećanje ljubavi može da poboljša niz zdravstvenih faktora – da umanji bol, snizi krvni pritisak, i naravno, pobedi stres.\nIstraživači sa Univerziteta Ekseter iz Engleske, radeći na eksperimentu o ljubavi, prikazali su ispitanicima fotografije emotivno zrelih osoba zadovoljnih u ljubavnim vezama. Ispitanici su bili priključeni na mašinu za “funkcionalnu magnetnu rezonancu” tako da su naučnici mogli da analiziraju njihove moždane odgovore. Reakcije “ljubavnih” slika su uticale na pozitivnost moždanih funkcija, sa smanjenom frekvencijom brige. Nakon toga, na kratko su im prikazane slike zabrinutih ljudi, ali one nisu promenile njihovu pozitivnost koju je izazvao osećaj topline prethodnih slika emotivne privrženosti. Zaključak je da osećaj ljubavi smanjuje uticaj negativnih situacija i pruža efikasnost u borbi protiv stresa.\nNovi rezultati će u velikoj meri uticati na dalja istraživanja vezana za uspešan oporavak od psihičkih trauma izazvanih različitim stresnim situacijama. Naučnici su apsolutno sigurni da socijana i emotivna podrška, tj. ljubav koju pacijenti primaju pozitivno utiče na njih. U terapiji se uglavnom zahteva od pojedinaca da se suoče sa svojim strahovima, traumatskim sećanjima, što je za neke osobe previše stresno. Međutim, ako osećaju podršku svog partnera i okoline, na efikasniji način će savladati stres”, rekao je Anke Karl, jedan od psihologa iz istraživačkog tima Ekseter Univerziteta.\nPriredila: Marina Manga\nAnke Karl bajka brige dodir eksperiment fotografije istraživači istraživanja ljubav ljubavni naučni oporavak otpornost partner pozitivnost pritisak realnost slika strahovi Stres tim trauma univerzitet veza život\t2015-01-27\n3 ključna saveta\nKAKO DA IZDRŽITE RADNI DAN BEZ STRESA\nKako da im pomognemo\nDECA NE MOGU DA SE NOSE SA STRESOM\nČuvari zdravlja • Važno mi je • Zdravo telo\nRadost u dvoje • Važno mi je\nSnežana Prokić i Branko Isaković\nŠta je ženama potrebno od muškaraca, a šta muškarcima od žena\nLjubav je svima potrebna, ali nismo svi u njoj isti\nU ljubavi budite to što jeste\nKad supružnici zaćute\nKako probuditi uspavane reči\nKomunikacija koja to nije\nZašto čujete neizgovoreno\nKako poboljšati svoj život\nŽivot je ono što od njega napravimo\nKako anđeli mogu da nam pomognu u pronalaženju srodne duše?\nZašto bi bilo lepo da…\nradite ono što volite i verujete u sebe, bez obzira na godine


21.06.2019 / 20:00 BiH - Pobrić i Ademović za Vijesti.ba\nUstavni sud BiH bi na narednoj sjednici trebalo da se očituje o apelaciji Borjane Krišto iz 2018. godine.\nTom apelacijim je tadašnja predsjedavajuća Predstavničkog doma BiH pokušala osporiti odredbe Ustava FBiH koje utvrđuju da se iz svakog kantona bira po jedan predstavnik iz svakog naroda u federalni Dom naroda.\nEkspert za ustavno pravo Nurko Pobrić procjenjuje da bi Ustavni sud BiH mogao odbiti zahtjev Borjane Krišto.\nOn podsjeća da se Ustavni sud BiH proglasio nenadležnim za ocjenu ustavnosti Uputstva Centralne izborne komisije (CIK) BiH o načinu raspodjele mandata/popune Doma naroda FBiH.\nPodsjećamo, ovim aktom CIK BiH predvidio je da se prilikom popune Doma naroda Federalnog parlamenta koristi popis stanovništva iz 2013. godine i princip 1/1/1, što podrazumijeva da će u tom domu biti najmanje jedan Bošnjak, jedan Srbin i jedan Hrvat iz svakog kantona, ukoliko budu izabrani.\n"Ukoliko Ustavni sud BiH usvoji zahtjev Borjane Krišto, to će značiti da imamo dvije kontradiktorene odluke ove pravosudne instance. Dakle, došlo bi do kolizije dvije odluke istovjetnog karaktera Ustavnog suda BiH, što on sebi ne bi smio dozvoliti", kaže Pobrić za Vijesti.ba.\nNo, nezvanične informacije kažu da bi Borjana Krišto mogla povući svoj zahtjev za ocjenu ustavnosti pomenutih odredbi Ustava FBiH.\nUkoliko se ova informacija ispostavi tačnom, stručnjak sa ustavno pravo Nedim Ademović ističe u razgovoru za Vijesti.ba - situacija sa implementacijom Odluke Ustavnog suda BiH u predmetu "Ljubić" znatno je lakša.\n"Naime, tada će riješenja iz Ustava Federacije BiH ostati kao takva i biće zadani okvir da se izvrše dopune Izbornog zakona BiH. Jednostavno rečeno, u tom slučaju, moramo se vratiti Ustavu Federacije BiH jer je on akt koji primarmo određuje kakvo će biti ustrojstvo federalnih organa vlasti, uključujući, zakonodavnog tijela", pojašnjava Ademović.\n- Ako je tačno da je povučen zahtjev, naš sagovornik smatra da je potrebno naglasiti i to da je "Borjana Krišto i HDZ, u čije ime je to uradila, napravila nefer i neprimjeren potez, bez obzira da li od početka namjera bila da se ovim zahtjevom vrši manipulacija u okviru političkih procesa, ili je povučen jer bi uslijedio negativan ishod", pojašnjva on.


Akupunktura, koja se u kineskoj medicini koristi više od 2.000 godina, može da olakša patnje ljudi koji boluju od hronične glavobolje, zaključak je nemačke studije obavljene u Medicinskom centru Univerziteta Šarite u Berlinu.\nDo sada najobimnije istraživanje delovanja akupunkture na glavobolju obavljeno je na 15.000 ljudi koji su patili od migrene, ili od učestale glavobolje. Metodom slučajnog uzorka 3.200 ispitanika izabrani su da nastave sa redovnom terapijom pored podvrgavanja akupunkturnim tretmanima.\nSličan broj ispitanika uzimao je samo redovnu terapiju, dok su svi ostali imali samo tretmane akupunkture, koji su se sastojali od 15 seansi tokom tri meseca.\nStanje ispitanika provereno je šest meseci nakon početka studije. Ispostavilo se da se kod ispitanika koji su bili na akupunkturi broj dana sa glavoboljom smanjio sa prosečno 8,4 na 4,7 dana tokom tri meseca, dok se učestalost glavobolja kod ispitanika koji su bili samo na rednovnoj terapiji praktično nije promenila.\nAkupunktura se u tradicionalnoj kineskoj medicini koristi već više od 2.000 godina za lečenje širokog spektra bolesti.\nSmatra se da su specifične akupunkturne tačke na koži povezane sa unutarnjim putevima životne energije "či" i da se stimulisanjem tih tačaka podstiče slobodan protok pomenute energije kroz ceo organizam.\nModerna nauka sugeriše da akupunktura možda olakšava bol tako što menja signale između nervnih ćelija ili utiče na lučenje raznovrsnih jedinjenja u centralonom nervnom sistemu.\n⇐ Akupunkturom do bržeg oporavka\nAkupunktura doprinosi uspehu vantelesne oplodnje ⇒


PEDRO KASTILJO I ZVANIČNO NOVI PREDSEDNIK PERUA! On je prvi čovek iz SELJAČKE PORODICE na tom mestu\n„Molim za napor i požrtvovanost u borbi za stvaranje ove pravedne i suverene zemlje“, rekao je Castillo\nObjavljeno: 21.07.2021. 08:37h\nSocijalista Pedro Kastiljo imenovan je za sledećeg predsednika Perua, koji je tesno pobedio desničarskog kandidata Keiko Fujimori na napetim izborima u drugom krugu. Bilo je pokvarenih optužbi za prevaru, protesta i izuzetno dugog brojanja glasova.\nZvanični rezultati izbora 6. juna proglašeni su od strane Izbornog autoriteta Perua kasno u ponedeljak. Prema zvaničnim podacima, levičarski kandidat pobedio je Fujimorija sa samo 44.000 glasova.\n"Proglašavam Pedra Kastilja za predsednika republike, a Dinu Boluarte za potpredsednika", rekao je šef izbora Jorge Salas tokom televizijske ceremonije.\n51-godišnji socijalistički političar postao je prvi predsednik države koji nije povezan sa elitom, potičući iz seljačke porodice. Castillo je godinama bio seoski učitelj i organizator sindikata pre nego što je ušao u politiku velike lige.\nPrebrojavanje glasova trajalo je više od mesec dana, iako je Kastiljo ubrzo proglasio pobedu nakon drugog kruga. Rezultate je osporila Fujimori, koja je tvrdila da su hiljade glasova nekako „ukradeni“.\nU svojim prvim primedbama kao izabrani predsednik, Castillo je pozvao na nacionalno jedinstvo, obećavajući da će raditi na ekonomskoj stabilnosti u zemlji koja je teško pogođena pandemijom koronavirusa i trajnim političkim krizama. Castillo je postao peti predsednik države u samo tri godine - sa tri različita lidera na funkciji u novembru prošle godine.\n„Molim za napor i požrtvovanost u borbi za stvaranje ove pravedne i suverene zemlje“, rekao je Kastiljo.\nMolim Keiko Fujimori da ne postavlja prepreke, kako bismo mogli da napredujemo i napravimo ovo vladom svih Peruanaca.\nFujimori je sada priznala svoj poraz, čineći ovu treću neuspelu kandidaturu za predsednika za redom u političkoj teškoj kategoriji. Ipak, Fujimori je pozvala svoje pristalice da izađu na ulice i protestvuju protiv Castillove pobede.\nFujimori je ponovila svoje navode o izbornim prevarama, rekavši da će priznati samo zvanični rezultat „jer to propisuje zakon i ustav za koje sam se zaklela da ću ih braniti“.\n„Istina će ionako izaći na videlo“, rekla je. „Ukrali su nam hiljade glasova.\nImamo pravo na mobilizaciju ... ali na miran način i u okviru zakona.\nNeki protesti Fujimorijevih pristalica, međutim, nisu baš mirni. Prošle nedelje su se velike gomile demonstranata koji se zalažu za Fujimori sukobili sa policijom u glavnom gradu zemlje Limi, napadajući vozila ministara, pokušavajući da provale predsedničku palatu i ciljajući članove štampe.\nPoraz na izborima vjerovatno predstavlja pravne probleme za Fujimorija, kojem je sada predstojeće suđenje za korupciju. Fujimori je optužena za pranje novca od zloglasne brazilske građevinske kompanije Odebrecht, koja je umešana u višestruke afere korupcije visokog profila koje su potresle Južnu Ameriku u poslednjih nekoliko godina. Ako bude proglašen krivim, Fujimori se suočava sa do 30 godina zatvora.\nOtac političarke, Alberto Fujimori, koji je bio predsednik Perua devedesetih, trenutno služi duži zatvor zbog korupcije i raznih kršenja ljudskih prava dok je bio na funkciji.\nJEREMIĆ PRETI: Srušio bih zgradu Pinka, sigurno postoji neki komunalni razlog


Sveti Stefan - BGnekretnine blog\nPosts Tagged ‘Sveti Stefan’\nNiče apart hotel na Crvenoj glavici kod Svetog Stefana05 Mar\nCrna Gora\t0\nDirektorat za planiranje Ministarstva održivog razvoja Crne Gore izdao je Miodragu Mitroviću urbanističko-tehničke uslove za gradnju apart hotela na Crvenoj glavici kod Svetog Stefana, na nekadašnjoj opštinskoj zemlji. Mitrović je vlasnik lanca supermarketa "Megapromet". Pozivajući se na planski ...\nSoliteri na Svetom Stefanu24 Feb\nCrna Gora, Lokacije, Novosti\t0\nAneks ugovora na zakup hotela u Svetom Stefanu i Miločeru, kojima gazduje grčki zakupac "Adrijatik propertis", uvodi na mala vrata "soliterizaciju" jedinstvenog parka na južnom Jadranu. Ukoliko dokument, koji je predložila vlada, usvoji crnogorski parlament, u miločerskom zelenilu, koje je nastalo ...\nSveti Stefan09 Nov\nCrna Gora, Lokacije\t0\nSveti Stefan je naselje nedaleko od Budve. Sveti Stefan je danas povezan sa kopnom uskim zemljouzom. Ovo ostrvo predstavlja najluksuznije ljetovalište u Crnoj Gori i jedno od najluksuznijih letovališta na Jadranskom moru. Prema popisu iz 2003. bilo je 411 stanovnika (prema popisu iz 1991. bilo je 421 ...\nCrna Gora- Pasja jama prodata za 3,7 mil. evra03 Dec\nLokalitet Pasja jama kod Svetog Stefana prodat je na javnoj licitaciji za 3,7 miliona evra ili po ceni od 305 evra za kvadratni metar zemlje. Na javnoj licitaciji su bile tri parcele ukupne površine 1,5 hektara koje su u vlasništvu Opštine Budva, ali ponude su pristigle samo za dve parcele ukupne ...


Fabrika Milan Toplica prodata za 1, 6 miliona evra – Nadlanu.com\nFabrika Milan Toplica prodata za 1, 6 miliona evra\nPROKUPLJE, 19. aprila 2011.(Beta) - Fabrika mineralne vode "Milan Toplica" iz Tulara kod Prokuplja prodata je "Invest internešnelu" iz Beograda za 1,6 miliona evra, izjavio je u utorak agenciji Beta stečajni upravnik Miroljub Dimitrijević.\nDimitrijević je kazao da je fabrika prodata neposrednom pogodbom, a da je o takvoj prodaji preduzeća iz mase, posle tri neuspele aukcije, odluku doneo Odbor poverilaca, krajem decembra prošle godine.\n"Na zakazanoj prodaji pojavio se "Invest internešnal" jedini zainteresovani kupac koji je i ispunio sve uslove kupovine, odnosno uplatio je jedan odsto od procenjene vrednosti preduzeća u iznosu od 165,4 miliona dinara", kazao je Dimitrijević.\nPotpisivanje kupoprodajnog ugovora obaviće se do petka 22. aprila a obaveza novog vlasnika kako bi preuzeo kompletnu fabriku sa opremom i zgradama, procenjenu na 3,19 miliona evra, je da u potpunosti isplati cenu po kojoj je fabrika prodata.\nInače, to je drugi put da se ta nekada ugledna fabrika za proizvodnju mineralne vode i sokova, koja ne radi od 2002. godine, privatizuje.


Sud BiH: Prvo ročište u predmetu Naser Orić\nU Sudu BiH danas bi trebalo da bude održano ročište o prijedlogu Tužilaštva BiH za određivanje mjera zabrane ratnom komandantu Armije RBiH u Srebrenici Naseru Oriću.\nOrić je u petak, 26. juna, pušten na slobodu na osnovu odluke postupajućeg tužioca. "Postupajući tužilac nije tražio pritvor za Orića. Kada su predložene mjere zabrane, onda nema zakonskog osnova za zadržavanje u pritvoru", pojašnjeno je iz Suda.\nPostupajući tužilac je ocijenio da su predložene mjere dovoljne da se osigura nesmetano vođenje postupka. U slučaju nepoštivanja neke od predloženih mjera zabrane, može se pokrenuti prijedlog za određivanje mjere pritvora.\nRatni komandant Armije RBiH u Srebrenici Naser Orić uhapšen je 10. juna u Švajcarskoj prema potjernici koju je za njim raspisala Srbija za zločine počinjene nad Srbima na području Srebrenice.


OSM Televizija - Mektić: Operativni štab odgovoriće federalnoj policiji\nMektić: Operativni štab odgovoriće federalnoj policiji\nMinistar bezbjednosti u Savjetu ministara Dragan Mektić izjavio je danas da će Operativni štab za pitanje migracija u BiH odgovoriti da li će prihvatiti ponudu Federalne uprave policije da budu ispomoć Graničnoj policiji BiH na najugroženijim dijelovima granice na teritoriji Republike Srpske, te da li je to u skladu sa Ustavom i zakonima.\n"Dobili smo ponudu Federalne uprave policije koja je izdvojila dodatna sredstva za ove namjene. Ne mogu sada da kažem koji bi eventualno dio granice pokrivali, jer ćemo im odgovor tek uputiti", rekao je Mektić novinarima u Banjaluci, iako je Operativni štab za pitanje migracija u BiH prihvatio 16. avgusta ponudu Federalne uprave policije.\nOperativni štab za pitanje migracija u BiH prihvatio je 16. avgusta ponudu Federalne uprave policije da budu ispomoć Graničnoj policiji BiH na najugroženijim dijelovima granice na teritoriji Srpske, iako je ministar unutrašnjih poslova Republike Srpske Dragan Lukač u više navrata ponovio da je, osim 80 policijskih službenika MUP-a Srpske koji su trenutno angažovani, Ministarstvo spremno da angažuje dodatne snage Policije Srpske na zaštiti granice u skladu sa procjenama sa terena i na osnovu zvaničnog zahtjeva Granične policije BiH.\nMektić je istakao da 80 pripadnika MUP-a Srpske pomaže u zaštiti granice, za šta sredstva izdvaja Savjet ministara i ponovio da je od početka godine u BiH ušlo oko 11.000 migranata i da ih je sada u zemlji od 2.000 do 2.300.\nOn smatra da je Vlada Republike Srpske, kako kaže, izmislila problem bez obzira što "Operativni štab za migracije u BiH nije donio nikakvu odluku o izlasku federalne policije na granicu Srpske".\n"Kada govorimo o pričama Lukača o izdajnicima i borcima, on mora odgovoriti na pitanje zašto je naplatio 40.000 KM za učećše u ratu i pretrpljenu duševnu bol", rekao je Mektić.\nOn je iznio niz optužbi na račun ministra unutrašnjih poslova Republike Srpske, tvrdeći da je "od Vlade dobio novac da kupi stan, a od Ministarstva za izbjeglice i raseljena lica za rekonstrukciju kuće njegove majke u Bosanskom Petrovcu".\nKomentarišući izjave potpredsjednika Narodne skupštine Republike Srpske Nenada Stevandića na njegov račun, Mektić je rekao da Stevandić mora prvo riješiti svoje probleme, pa onda da komentariše nekog drugog.\n"Stevandić prvo neka da odgovor na pitanje ko je u Banjaluci ubio policijskog inspektora Miodraga Šušnicu jer se i on dovodi u vezu sa tim ubistvom i neka odgovori ko je sa crvenim kombijem pljačkao građane Banjaluke za vrijeme rata jer se i sa tim on dovodi u vezu", zaključio je Mektić.\nJoš iz iste kategorije: « BOGDANIĆ: OTVARANJE BOLNICE ISTOČNO SARAJEVO POČETKOM OKTOBRA Sindikalci ŽRS traže veće plate; Ministarstvo i uprava- Nema uslova za povećanje »


Evropski parlament razmatra zahtjev za ukidanje imuniteta Karlesu Pućdemonu | Aktuelno\nNaslovna SVIJET Evropski parlament razmatra zahtjev za ukidanje imuniteta Karlesu Pućdemonu\nEvropski parlament razmatra zahtjev za ukidanje imuniteta Karlesu Pućdemonu\nZahtjev se podnosi Komitetu za pravne poslove, a procedura bi mogla da traje nedjeljama, čak mjesecima\nEvropski parlament pokrenuo je proceduru razmatranja zahtjeva za ukidanje imuniteta bivšem predsjedniku Katalonije Karlesu Pućdemonu, izjavila je danas jedan od potpredsjednika te institucije, Eva Božena Kopač.\nKarles Pućdemon (Foto: REUTERS/Hannibal Hanschke)\n„Španske vlasti obratile su se predsjedniku (Evropskog parlamenta) da bi zatražile ukidanje imuniteta Karlesu Pućdemonu i Toniju Kominu kako bi mogao da se pokrene sudski postupak protiv dvojice evroposlanika“, rekla je zvaničnica u Strazburu.\nZahtjev se podnosi Komitetu za pravne poslove, a procedura bi mogla da traje nedjeljama, čak mjesecima.\nŠpanija zahtijeva izručenje Pućdemona i Komina zbog pokušaja secesije Katalonije 2017. Pućdemon i Komin su tada pobjegli u Belgiju, a u maju 2019. izabrani su za evroposlanike kao predstavnici katalonskih separatističkih partija.\nEvropski parlament naredne sedmice o hitnoj pomoći


UV štampa- Deltaplast #1 u Srbiji\nPreduzeće Deltaplast osnovano je 1990. godine, sa sedištem u Užicu. Od tada, ovo porodično preduzeće, širilo je delatnost i bogatilo je svoj proizvodni program, prateći trendove, prvenstveno FMCG industrije. Prvih 10 godina postojanja, proizvodni program činili su papirna konfekcija, kao i drveni štapići za sladoled.\nOd 2000-te godine, osnovna delatnost kompanije postaje izrada aluminijumskih poklopaca za raznovrsne proizvode mlekarske industrije. Uz najmoderniju tehnologiju štampe i savremene mašine za štancovanje i pregovanje poklopaca, kupcima se nude atraktivna rešenja i visokokvalitetna aluminijumska ambalaža, proizvedena u skladu sa HACCAP I ISO standardima i sa labaratorijski kontrolisanim materijalima.\nShrink sleeve etikete, od PVC i PET folije, mogu se postaviti na plastične i staklene boce, kao i na plastične čaše.\nU našoj proizvodnji koristimo isklučivo najkvalitetnije materijale renomiranih svetskih proizvodjača:\nUV Štampa poslednje generacije, zahvaljujući visokokvalitetnim mašinama sa 8 i 9 boja, omogućava izradu atraktivnih etiketa, koje doprinose boljoj vidljivost, privlačnosti i distinkciji gotovih proizvoda.


Akcija policije u Gradišci: Kaženjena 342 učesnika u saobraćaju\n2115\tObjavljeno 28 januar 2021 Autor: Micro Mreza\nNa području koje operativno pokriva Policijska uprava Gradiška, od 25.01.2021. do 27.01.2021. godine, realizovana je akcija pojačane kontrole učesnika u saobraćaju sa akcentom na korišćenje bezbjednosnog pojasa, sjedalica za djecu, mobilnog telefona za vrijeme vožnje, nepropisnog zaustavljanja i parkiranja i tehničke neispravnosti vozila.\nTokom navedene akcije, ukupno su kontrolisana 352 učesnika u saobraćaju, kojom prilikom je izdato 314 prekršajnih naloga i podnesen je jedan izvještaj o prekršaju.\nUkupno su evidentirana 342 prekršaja, i to 16 prekršaja evidentirano je zbog korištenja mobilnog telefona za vrijeme vožnje, 81 prekršaj za nekorištenje bezbjednosnog pojasa, 27 prekršaja zbog prevoza djece na prednjem sjedištu i nekorištenje sigurnosnih sjedalica, 124 prekršaja zbog nepropisnog zaustavljanja i parkiranja vozila, 5 prekršaja zbog neposjedovanja zimske opreme, kao i 16 prekršaja zbog tehničke neispravnosti vozila.\nEvidentirana su i 73 prekršaja po drugim osnovama.


#tos Archives - Putuj.ba\nTag - #tos\nTuristička organizacija Srbije je u prisustvu potpredsednika Vlade i ministra trgovine, turizma i telekomunikacija Rasima LJajića, na Milenijumskoj kuli Gardoš u Zemunu, obeležila početak letnje promotivne kampanje, pod sloganom “Izaberi svoju avanturu! #vidisrbiju”. “Cilj kampanje je da građanima Srbije pokažemo da su u Srbiji svaki, korak, staza, sokak ili zaveslaj,...\nMagazin, Srbija#Letnja kampanja, #tos, #Turistička organizacija Srbije, #Vidi Srbiju\nPredstavnici Udruženja za tržišne komunikacije Srbije (UEPS) dodelili su TOS-u priznanje za digitalnu kampanju #seeserbia #vidisrbiju, u kategoriji- Promocija srpske kreativnosti u inostranstvu. Kampanja kojom je tokom 2019. godine TOS na društvenim mrežama promovisao Srbiju kao celogodišnju destinaciju zabeležila je 16 miliona pregleda video sadržaja, preko 18 miliona interakcija...\nMagazin, Srbija#tos, priznanje, seeserbia, turistička organizacija srbije, vidisrbiju\nOve godine sa ponosom proslavljamo čak dva velika jubileja - 35. dodela nagrade “Turistički cvet” i 25 godina postojanja Turističke organizacije Srbije. Svečanosti u Klubu poslanika, prisustvovao je i Rasim Ljajić, potpredsednik Vlade Republike Srbije, ministar trgovine, turizma i telekomunikacija. Nagrada “Turistički cvet” dodeljuje se u 5 kategorija za značajna ostvarenja u podizanju kvaliteta turističkih usluga...\nMagazin, Srbija#jubilej, #nagrada, #tos, #turistička organizacija srbje, #turistički cvet, #turističkicvet, Srbija


10 beauty trikova sa vazelinom - WANNABE MAGAZINE\n10 beauty trikova sa vazelinom\nSavremeno doba nam je priuštilo to da imamo pristup svim mogućim proizvodima koji se koriste za negu kože, međutim, često se ispostavi to da neki stari recepti za maske ili nešto drugo, budu mnogo delotvorniji i efikasniji za neki problem koji želite da rešite, a koji imate sa svojom kožom. Otkrivamo vam čak 10 trikova koje možete uraditi sa vazelinom kako biste svoju kožu doveli do savršenstva.\nVazelin je odličan za sprečavanje nastajanja bubuljica, posebno onih stinih koje se nalaze na nosu. Namažite vazelin na ceo nos, te preko stavite parče najlonske kese, a onda uklonite, to će kožu opustiti i omogućiti da lako “isterate” mitisere i nečistoće koji su se nakupili.\nUkoliko ste prošle večeri došle iz provoda, noćnog izlaska, pa vam je bilo teško da uklonite detaljno šminku sa lica, sledećeg jutra će to ići malo teže. Međutim, ukoliko umesto sredstva za otklanjanje šminke na tufer stavite vazelin, onda će ići brzo i lako, jer će dosta lakše i brže razgraditi šminku na licu i ukloniti je iz nekoliko pokreta.\nDevojke uvek žele da im trepavice izgledaju duže i gušće. Zato pre nanoženja maskare, možete u sasvim tankom sloju, starom, čistom četkicom maskare naneti vazelin, posle kojeg ćete dobiti efekat koji želite.


Autonomni ženski centar o testovima za procenu podobnosti roditelja | N1 Srbija\nMacanović: Nelicencirani testovi procene sistemski problem\n13.10.2017. |18.38 |\nPravnica Autonomnog ženskog centra Vanja Macanović izjavila je da je sudovima časti Lekarske komore i Društva psihologa Srbije podnet zahtev za pokretanje postupka protiv nekih veštaka koji su koristili nelicencirane testove za procenu podobnosti roditelja, sa željom da se dokaže da je to sistemski problem koji traje duži vremenski period.\nGrupa žena, uz podršku Autonomnog ženskog centra, podnela je zahteve za pokretanje postupaka pred sudovima časti Lekarske komore i Društva psihologa Srbije protiv veštaka koji su prilikom veštačenja u porodičnim sporovima upotrebljavali psihološke merne instrumente i sredstva procene ličnosti koji nisu licencirani.\n"Mi smo okupili sve te žene da pokažemo da je ovo sistemski problem, da to traje već duži vremenski period, i želimo da se pregovara s Ministarstvom pravde kako bi se utvrdila pravila rada", rekla je Macanović gostujući u Danu uživo.\nKako je N1 ranije pisao, među ženama koje su podnele zahtev su majke za koje su, posle urađenih testova, veštaci u većini slučajeva procenjivali da nisu podobni staratelji svojoj deci. Sve te majke učestvuju u sudskim postupcima za starateljstvo nad decom sa svojim bivšim supružnicima koje sve zastupa advokat Dragan Krajnović. I sve veštake nadležni Sudovi odabrali su na predlog advokata Krajnovića.\n"Nama su se obraćale žene u vezi s tim veštačenjima. U poslednjih godinu dana primećen je trend da se koriste testovi koji nisu uobičajeni u tim postupcima. Mi smo poslali dopis Društvu psihologa s pitanjem da li ti testovi smeju da se koriste i budu prihvaćeni. Kada smo dobili odgovor da to nisu testovi koji su propisani zakonom, mi smo okupile sve te žene i odlučile da prijavimo problem", rekla je Macanović.\nOna napominje da su u slučajevima koje zastupaju, organi starateljstva, a to su centri za socijalni rad, uglavnom davali pozitivna mišljenja i utvrdili da su majke te koje treba da brinu o deci.\n"I tada na scenu stupa druga strana, koja je tražila dodatna veštačenja, koja sud mora da odobri, i to nije sporno. Sporno je sada kako su određeni baš ti vestaci, koji onda u većini slučajeva daju očevima pravo na starateljstvo", rekla je Macanović.\nMacanović kaže da ukoliko se dokaže da su sudski veštaci zloupotrebili položaj, oni bi mogli da izgube licencu za rad i razrešeni da se bave slučajevima u kojima su bili angažovani, a majke mogle da pokrenu novi postupak i zatraže ponovno odlučivanje. Međutim, kaže da je to jako teško dokazati.\nDodaje da su za korišćenje nelicenciranih testova krivi psiholozi koji su radili te procene, ali i psihijatri, koji su te procene odobrili.\nPsihološkinja i koordinatorka Autonomnog ženskog centra Tanja Ignjatović, govoreći o spornim testovima procene, kaže da svi psiholozi imaju jasnu proceduru koju moraju da prate.\n"Mi možemo da kažemo da Srbija nema dovoljan broj licenciranih testova novije generacije, da koristimo neke zastarele norme, ali taj praktični problem ne sme da opravda upotrebu testova koji nisu adaptirani i normirani da mogu da se upotrebljavaju u Srbiji", rekla je Ignjatović.\nDodaje da je u Srbiji zabranjeno da se upotrebljavaju testovi koji su samo prevedeni sa stranih jezika, kao i da psiholozi ne smeju ni da upotrebljavaju te testove na svoju ruku.\n"Psiholozi moraju da se vode zakonom koji reguliše našu delatnost. To pokazuje koliko je ta profesija kompleksna i osetljiva i čiji rad ima veliki uticaj na one na koje se odnosi, a to nisu samo roditelji, nego pre svega njihova deca", kaže Ignjatović.\n"Srbija nema dovoljan broj licenciranih testova novije generacije, koristimo neke zastarele norme, ali taj praktični problem ne sme da opravda upotrebu testova koji nisu adaptirani i normirani da mogu da se upotrebljavaju u Srbiji", rekla je Ignjatović.\nMacanović kaže i da je uobičajeni postupak da o podobnosti roditelja odlučuju najpre centri za socijalni rad, a da se na veštačenje ide uglavnom kad postoji sumnja da jedan ili oba roditelja nisu sposobna da se staraju o detetu, zbog, navodi primer, upotrebe psihoaktivnih supstanci.\n"Ovde je slučaj da su oba roditelja adekvatna za staranje o detetu, samo je pitanje koji od njih može bolje da odgovori na potrebe deteta", kaže Macanović.\nOna kaže da su veštačenja jako skupa, i da prolongiraju sudski proces. Sudije uglavnom, kako kaže, prihvataju nalaze sudskih veštaka, a da pritom, ne moraju da detaljno obrazlože zbog čega ih prihvataju.\n"Na žalost, naši veštaci ne prolaze neke specijalne obuke, za razliku od onih koji sede u centrima za socijalni rad", rekla je Macanović i dodala da je pored pritužbi, Autonomni ženski centar uputio dopis Ministarstvu pravde sa željom da se unapredi zakon o sudskim veštacima.\nvanja macanović Tanja Ignjatović Autonomni ženski centar starateljstvo majke\nBravo za N1, nastavite da se bavite ovom temom, moramo biti uz ove žene. Danas one a sutra možda neka od nas.\nSrbija je jedna haoticna polufunkcionalna drzava.\nNisu problem testovi nego veštaci..


Vukadinović Pejiću o istraživanjima: Kako SNS vama pada, a meni raste?\nIzbori 2022 Autor:N1 Beograd18. mar. 202218:55 > 18:5645 komentara\nU Srbiji politički akteri imaju “ne samo svoje istraživanje, nego svoju istinu”, kaže Vladimir Pejić iz agencije Faktor plus. Đorđe Vukadinović iz Nove srpske političke misli govori da su istraživači javnog mnjenja pod pritiskom javne diskvalifikacije, jer svi politički akteri žele da predstave da stoje bolje nego u anketama.\nGrbović: Ne postoje legitimna opravdanja za apstinenciju glasača\n“Kao kad bih se naljutio na ogledalo zato što u njemu nisam plav, kovrdžav i vitak”, rekao je Vukadinović u emisiji Dan uživo na N1.\n“Svako ima, ne samo svoje istraživanje, nego svoju istinu. To je u redu, ali ne može niko da krivi nas”, rekao je Vladimir Pejić.\nKazao je da prema istraživanju Faktor plusa lista oko Srpske napredne stranke ima više od 50 odsto glasova, na drugom mestu su Ujedinjeni za pobedu Srbije sa 14 odsto, pa SPS sa 10,1, koalicija Moramo sa pet odsto i NADA sa 3,9.\nVukadinović je izneo podatke NSPM po kojima u Beogradu SNS ima više od 40 odsto, u Srbiji više od 45 odsto, a Aleksandar Vučuć kao predsednički kandidat ima više od 50 odsto podrške.\nOn je Pejića pitao da objasni kako je moguće “da vama pada SNS, a meni raste”, odnosno da u istraživanjima Faktor plusa podrška naprednjacima blago opada kako se bliže izbori, a bude viša mesecima ranije.\nPejić je objasnio da SNS ima “izuzetno lojalne birače”, koji se izjašnjavaju mnogo pre izbora. Kako se izbori bliže, neopredeljeni birači se opredeljuju, pa počinju i da se izjašnjavaju u anketama, i onda procentualno opada podrška SNS-u, rekao je.\nVukadinović smatra da su neke od kritika na rad istraživača javnog mnjenja “bacanje peska u oči”. Na jednu od čestih zamerki – da su ljudi neiskreni u telefonskim anketama – odgovara da nisu ništa iskreniji “kada im dođete na vrata”.\nMiš iz ankete neće postati lav na biračkom mestu, kazao je Vukadinović i pozvao lidera Stranke slobode i pravde, Dragana Đilasa, da kaže koliku podršku po njegovim saznanjima ima Aleksandar Vučić, a ne da iznosi spekulacije šta će biti ako izađe ovoliko ili onoliko birača.\nPejić ističe da se istraživanja rade na taj način svuda u svetu i da ljudi naravno nisu uvek iskreni.\nKomentarišući tvrdnje da istraživanja javnog mnjenja mogu obeshrabriti birače, kaže da se uticaj istraživačkih agencija precenjuje i da su političari ti koji treba da ubede građane da glasaju, a ne ankete.\n“Ne znam odakle potreba političara da potcenjuje birače”, kazao je Pejić.\nGosti N1 se slažu da je nemoguće istraživanjem doći do tvrdnji poput one da je “na deset birača samo jedan glasa za Vučića”.\nTakođe se slažu da kriza izazvana invazijom Rusije na Ukrajinu pomaže vlasti malo više nego opoziciji.\nĐorđe VukadinovićFaktor PlusIzbori 2022NSPMVladimir Pejić


Svečanim presjecanjem vrpce predsjednica Republike Srpske Željka Cvijanović, ministar za rad, zapošljavanje, boračka i socijalna pitanja Srbije Zoran Đorđević i načelnik opštine Čelinac Momčilo Zeljković otvorili su novosagrađeni most u Čelincu Gradski most „Srbija“.\nPredsjednica Republike rekla je da je novi most „Srbija“ izuzetno značajan objekat koji je bio prijeka potreba za Čelinac, ističući da je on zajednički uspjeh Republike Srpske i Srbije.\nPredsjednica Cvijanović je istakla da je ponosna što je, u vrijeme dok je bila predsjednik Vlade Republike Srpske, zajedno sa Vladom Srbije i lokalnim vlastima, donijela odluku da bude izgrađen „ovaj divni most i da on služi svojoj svrsi“, da spasava od poplava koje su ovdje bile uobičajene.\n„Sjećamo se te tužne i teške 2014. godine, kako je sve izgledalo. U nadi da se više nikada neće ponoviti odlučili smo zajedno kroz angažman sa Srbijom da obezbijedimo sredstva i da danas imamo ovako jedan divan most“, istakla je predsjednica Srpske.\nPredsjednica Republike je naglasila da „mostovi spajaju, ali i spasavaju na neki način“.\n„Želim da Čelinac, ali i sve naše druge opštine dobiju, ne samo nove mostove, škole, vrtiće, nego sve što je potrebno za bolji život naših građana svugdje tamo gdje smo ostvarili dobru saradnju lokalnih i republičkih vlasti, a posebno tamo gdje smo uspjeli da projekte realizujemo zajedno sa Srbijom, moram reći da smo se kretali uvijek naprijed“, rekla je predsjednica Cvijanović i dodala da je i Čelinac jedna od tih opština.\n„Brojni su projekti ostali iza nas putem našeg zajedničkog angažmana, naše brige da obezbijedimo i da uradimo ono što je potrebno za naše ljude i građane i da konačno naša Republika bolje i ljepše izgleda, da bude modernija, savremenija, da svakog dana bude jača i naravno da nam je na putu jačanja i sebe i svojih kapaciteta, unapređenja naše infrastrukture, poboljšanja svih segmenata društva, uvijek važno da je uz nas Srbija“, navela je predsjednica Republike Srpske.\n„Posebno želim da zahvalim predsjedniku Srbije Aleksandru Vučiću, cijeloj Vladi Srbije, sa premijerkom Anom Brnabić na čelu, koji su niz godina zajedno sa nama uspijevali da poberu uspjeh svuda tamo gdje je bilo potrebno.\nI ovaj most je naš zajednički uspjeh. Mnogo je projekata širom Srpske gdje smo imali podršku Srbije“, naglasila je predsjednica Srpske.\nPrema riječima predsjednice Cvijanović, Srbija je ostavila trag u skoro svakoj opštini u Republici Srpskoj, a tamo gdje nije planirani su projekti koji će biti realizovani već ove, najkasnije sljedeće godine“.\n„Želim mnogo uspjeha Čelincu, mnogo srećnih dana ovoj opštini i građanima. Želim nam svima jaku i stabilnu Republiku Srpsku koja će uvijek biti sigurna kuća za našu sigurnu budućnost. Živio Čelinac, živjela Republika Srpska i živjela Srbija“, istakla je predsjednica Republike Srpske.


Početna/Microsoft/Windows 10 beleži povećano tržišno učešće, Windows 7 u padu\nNova statistka, koju nam je omogućila analitička kompanija StatCounter, odnosi se na septembar 2019. godine i pokazuje da Windows 10 nastavlja da beleži rast tržišnog učešća, dok Windows 7 nastavlja sa padom.\nWindows 10 je uspeo da zabeleži rast učešća sa 59,82% u avgustu na 60,65% u septembru, dok je Windows 7 u istom periodu zabeležio pad sa 30,92% na 29,39 procenata. Sve ostale verzije Windowsa su daleko iza, a Windows XP je sada prisutan na samo 1,44 procenta računara.\nMicrosoft je nedavno objavio da se Windows 10 nalazi na 900 miliona računara širom sveta, što sugeriše da je povećana nadogradnja sa ranijih verzija platforme, a ovo se specifično odnosi na Windows 7.\nIpak, ne predstavlja iznenađenje to što Windows 7 gubi tržišni udeo, s obzirom na to da će ovaj operativni sistem iz 2009. godine prestati da dobija Microsoftovu podršku tokom januara naredne godine. Iz perspektive sigurnosti, to znači da će se sve više korisnika odlučivati na prelazak na Windows 10.\nVest preuzeta sa Bencmark.rs\nKako digitalne tehnologije menjaju način funkcionisanja banaka?\nMicrosoft Excel beleži milijardu instalacija preko Play Store-a


KFOR / Media Center / Archive / News / 2017 / COMKFOR met the new Minister of KSF / Komandant Kfora se sastao sa novim ministrom za KBS\nPRIŠTINA - Komandant Kfora, General-major Đovani FUNGO je danas posetio gospodina Rustema BERIŠU (Rrustem BERISHA) nakon njegovog imenovanja za ministra Kosovskih bezbednosnih snaga (KSF). Ova poseta je komandantu Kfora bila prilika da se zahvali prethodnom ministru Hakiju DEMOLIJU (Haki DEMOLLI) na njegovoj konstantnoj posvećenosti i saradnji sa Kforom i da gospodinu BERIŠI poželi sve najbolje u vršenju veoma zahtevnog zadatka.\nPovodom eventualne buduće transformacijom KBS-a u Vojsku Kosova (KAF), gospodin BERIŠA je istakao da će to biti učinjeno kroz ustavne promene. Komandant Kfora je naglasio važnost očuvanja efikasne i produktivne saradnje, u skladu sa trenutnim mandatom KBS-a.\nU tom smislu, general-major FUNGO je ministru skrenuo pažnju na određene relevantne projekte koji će biti realizovani u saradnji između Kfora i KBS-a kako bi se pojačala podrška svim zajednicama širom Kosova.


Sportska oprema za 8 subotičkih škola | LovaLova\nSportska oprema za 8 subotičkih škola\n31. decembra 2021. lovalova.editor Prosveta, Sport\nU organizaciji subotičkog Saveza za školski sport i pedagoge fizičke kulture, dodeljeni su sportska oprema i rekviziti za 39 osnovnih škola u Vojvodini, među kojima je 8 obrazovnih ustanova iz našeg grada.\nSubotičke škole, koje su uputile zahtev i kojima je donirana sportska oprema Humanitarne holandske organizacije „Sports for Children Foundation“ su: OŠ „Ivan Goran Kovačić“, OŠ „Bosa Milićević“ iz Novog Žednika, OŠ „Vuk Karadžić“ iz Bajmoka, OiSŠ „dr Svetomir Bojanin“, Školski centar sa domom učenika „Dositej Obradović“, OŠ „Matija Gubec“ iz Tavankuta, OŠ „Petefi Šandor“ iz Hajdukova i OŠ „Miroslav Antić“ sa Palića. Projekat je realizovan uz podršku Pokrajinskog sekretarijata za sport i omladinu, Saveza za školski sport Vojvodine kao i UG „SU TEAM“ iz Subotice.\nIz Saveza naglašavaju da su veoma zadovoljni godinom na izmaku. Organizovana su brojna školska takmičenja, kao i dva akreditovana seminara za profesore fizičkog vaspitanja, a ističu i učešće u nizu projekata, u saradnji sa Savezom za školski sport Vojvodine.


Anesteziolozi preskaču staž pre specijalizacije\nBEOGRAD - Specijalizacije za deficitarne grane medicine, kao što su anesteziologija, kardiohirurgija, patologija i radiologija, biće raspisane već od septembra. Lekari koji budu želeli da ih upišu neće morati da imaju dve godine radnog staža, već samo položen stručni ispit, što je novina koja je predložena novim zakonom o zdravstvenoj zaštiti, saznaje „Blic“.\nIzmenom propisa država počinje da rešava problem manjka kadra u zdravstvu, a samim tim i da pruža priliku mladim lekarima da brže dođu do specijalizacija. Sada je situacija takva da doktor može da ide na specijalizaicju samo ako ima položen stručni ispit i dve godine radnog staža. Uvedenom novinom godine provedene u radnom odnosu doktorima neće biti problem samo ukoliko izaberu specijalizaciju koja je deficitarna.\nU našoj zemlji je još od 2005. godine na snazi Zakon o specijalizacijama, za koji lekari tvrde da je upravo kamen spoticanja u bržem osposobljavanju potrebnih mladih specijalista. Kako bi država zadržala stručnjake, u zakon je uneta odluka da oni koji budu išli na specijalizaciju moraju da rade u zdravstvenim ustanovama koje su ih poslale na usavršavanja, i to vremenski dva puta duže u odnosu na trajanje specijalizacije.\n- To je način da država zaštiti ljudski resurs koji školuje. Imamo pravo da to tražimo zauzvrat kako nam iz zemlje ne bi odlazio deficitaran kadar - objašnjava dr Dubravka Šaranović Racić, pomoćnica ministra zdravlja.\nDr Suzana Vasović, zamenica direktora Instituta za onkologiju i radiologiju Srbije, kaže da joj nije jasno iz kojeg razloga lekar mora duplo više da radi u bolnici u odnosu na trajanje spcijalizacije. Smatra da će pravnici morati da daju neki odgovor, jer su ovime ugrožena prava lekara.


Mišćević: Spremni za decembar, može i januar\nŠef tima Srbije za pregovore o pridruivanju Evropskoj uniji(EU) Tanja Miščević izjavila je danas da očekuje da visoka predstavnica EU Ketrin Ešton podnese Savetu ministara EU izveštaj pun pozitivnih ocena i da je Srbija spremna za početak pregovore u decembru.\nOna ne veruje da to što Beograd i Prišština nisu jošš postigle dogovor o pravosuđu može bitno uticati na odluku EU.\n"Ako je samo to stvar koja nedostaje da bi izvešštaj bio pozitivan, onda je to problem za samu EU. Ja procenjujem da izvešštaj ne možže da bude drugačiji nego pozitivan. Puno toga je urađeno i sprovedeno iz Briselskog sporazuma, od lokalnih izbora do integracije u policiju. Ovo je proces u kojem učestvuju dve strane i ne možže se samo jedna okriviti ako do kompromisa ne dođe", kažže Mišščević za B92.\nNa primedbe da Srbija jošš nema pregovarački tim, Mišščević kažže da to nije tačno i da je u razne poslove na pridružživanju Evropskoj uniji do sada uključeno oko 2.000 ljudi.\n"Ono što još nemamo jeste taj užži operativni pregovarački tim kojeg će činiti 10 do 15 ljudi, ali i on će uskoro biti formiran", rekla je Miščević.


SP U18: Minimalac i prvenac – preokret „orlića“ u trileru sa Belgijom za prve bodove na turniru\nReprezentacija Srbije u hokeju na ledu uzrasta do 18 godina savladala je selekciju Belgije rezultatom 2:1 (1:1, 1:0, 0:0), u trećem kolu Svetskog prvenstva Divizije II, Grupe B koje se igra u španskom Valdemorou.\nReprezentacija Srbije uzrasta do 18 godina u utorak nastavlja takmičenje na Svetskom prvenstvu Divizije II, Grupe B u španskom Valdemorou, utakmicom trećeg kola protiv selekcije Belgije.\nReprezentacija Srbije u hokeju na ledu uzrasta do 18 godina poražena je od selekcije Španije rezultatom 4:2 (2:0, 2:1, 0:1), u drugom kolu Svetskog prvenstva Divizije II, Grupe B, koje se održava u madridskom predgrađu Valdemorou.\nReprezentacija Srbije u subotu uveče u ledenoj dvorani "Pionir" počela je pripreme za Svetsko prvenstvo Divizije II, Grupe A, koje će se od 9. do 15. aprila održati u španskoj Haki.\nOmladinska reprezentacija Srbije u hokeju na ledu poražena je od selekcije Estonije rezultatom 5:3 (1:0, 2:3, 2:0), u prvom kolu Svetskog prvenstva za igrače do 18 godina, Divizije II, Grupe B, koje je u subotu počelo u madridskom predgrađu Valdemorou.\nOmladinska reprezentacija Srbije u hokeju na ledu otputovala je danas u Madrid, u čijem predgrađu Valdemorou će od 26. marta do 1. aprila biti održano Svetsko prvenstvo za igrače do 18 godina, Divizije II, Grupe B.\nOmladinska reprezentacija Srbije u sredu u Zagrebu protiv domaće selekcije Hrvatske igra poslednji pripremni meč pred Svetsko prvenstvo koje u subotu, 26. marta počinje u Valdemorou. Posle dve odlične provere protiv kombinovane selekcije Slovenije tokom vikenda, pripreme za Španiju ulaze u samu završnicu, a tim povodom za sajt Saveza govorio je selektor "orlića" Jovica Rus.\nOmladinska reprezentacija Srbije počela je danas pripreme za Svetsko prvenstvo Divizije II, Grupe B za igrače do 18 godina, koje će se od 26. marta do 1. aprila održati u španskom Valdemorou. Na okupljanju u ledenoj dvorani „Pionir" pojavilo se tridesetak igrača koji će u naredne dve nedelje pokušati da izbore mesto u nacionalnom timu za ovo takmičenje.\nSeniorska reprezentacija Srbije poražena je od selekcije Holandije rezultatom 7:3 (2:0, 2:2, 3:1) u meču poslednjeg kola kvalifikacionog turnira za odlazak na Zimske olimpijske igre, koji se u nedelju uveče završava u italijanskoj Kortini d'Ampeco. U završnu rundu kvalifikacija putuje nacionalni tim Italije.\nSeniorska reprezentacija Srbije u nedelju od 17 časova u Kortini d'Ampeco protiv Holandije igra svoj poslednji meč kvalifikacija za Zimske olimpijske igre 2018. godine u Pjončangu.\nSeniorska reprezentacija Srbije u subotu od 17 časova u Kortini d'Ampeco protiv Velike Britanije igra meč drugog kola kvalifikacija za Zimske olimpijske igre 2018. godine.\nSeniorska reprezentacija Srbije u hokeju na ledu večeras od 20.45 časova u Kortini d'Ampeco igra prvi meč drugog kvalifikacionog turnira za odlazak na ZOI 2018. protiv domaće selekcije Italije.\nSeniorska reprezentacija Srbije u hokeju na ledu doputovala je u sredu u italijansku Kortinu, gde će od 11. do 14. februara učestvovati u drugom krugu kvalifikacija za Zimske olimpijske igre 2018. u Pjongčengu.\nMarko Kovačević: Nemamo luksuz da u Italiju idemo opušteni, konačan cilj je SP u Španiji


Oprezna vožnja tokom letnje sezone – Semendria\nOprezna vožnja tokom letnje sezone\n18. jul 2013. DRUŠTVO – Jul i avgust su meseci sa najizraženijim stradanjem na putevima u Republici Srbiji. Od 11.516 poginulih u saobraćajnim nezgodama, koliko je bilo u periodu od 2000. do 2012. godine, u ovim mesecima poginulo je 2.411 lica, što čini oko 21% od ukupnog broja poginulih. Od približno 244.000 povređenih u saobraćajnim nezgodama, u periodu od 2000. do 2012. godine, samo u julu i avgustu povređeno je više od 51.000 lica, što je oko 21% od ukupnog broja povređenih u ovom periodu. Duži niz godina više od petine svih poginulih i povređenih lica u saobraćajnim nezgodama bilo je u julu i avgustu. Ove činjenice svrstavaju mesece jul i avgust u najrizičnije mesece kada su u pitanju stradanja u saobraćajnim nezgodama u Republici Srbiji.\nSamo u prošloj 2012. godini u julu i avgustu u Srbiji je poginulo 179 lica, što čini 26,2% od ukupnog broja poginulih u 2012. godini. U istoj godini u julu i avgustu povređeno je 4.055 lica, što čini 22% od ukupnog broja povređenih u ovoj godini.\nTokom letnjih meseci na srpskim putevima je pojačan međunarodni tranzitni saobraćaj, veće su gužve na primarnim putnim pravcima u zemlji. Letnji meseci obiluju danima sa izrazito visokim temperaturama koje uzimaju svoj danak. Za vreme visokih temperatura psihofizičke i psihomotorne sposobnosti svih učesnika u saobraćaju su smanjene, što dodatno povećava rizik učestvovanja u saobraćajnim nezgodama. Važno je znati da je u Srbiji tokom letnjih meseci znatno veća verovatnoća učestvovanja u saobraćajnoj nezgodi.\nU danima vikenda koji su pred nama doći će do smene turista u letnjim turističkim centrima Srbije, Crne Gore, Grčke ali i drugih interesantnih zemalja za domaće i strane turiste. Smena turista se u velikoj meri odvija preko naših puteva, posebno duž koridora 10, odnosno puteva E-70 i E-75 (autoput kroz Srbiju), kao i duž Ibarske magistrale, i magistralnog puta koji preko Čačka i Užica vodi za Prijepolje i dalje prema Crnoj Gori.\nPoštovani učesnici u saobraćaju shvatimo ozbiljnost situacija u kojima se možemo naći u saobraćaju, shvatimo da ne postoje bezazlene radnje koje činimo u saobraćaju, shvatimo da nekada delići sekunde odlučuju o katastrofi prouzrokovanoj našom greškom.\nPosebno apelujemo na vozače i putnike u vozilu da vezuju sigurnosne pojaseve i upozoravamo na opasnost od upravljanja vozilom pod dejstvom alkohola i psihoaktivnih supstanci.\nSve ovo dodatno zahteva oprez, pravovremeno planiranje putovanja, često odmaranje u toku putovanja, pripremu i vozača i vozila i obavezu poštovanja saobraćajnih propisa.\nPoštovani građani Srbije, poštovani učesnici u saobraćaju: Budite svesni svoje odgovornosti za bezbednost saobraćaja. Pomozite da svi zajedno doprinesemo smanjenju stradanja na srpskim putevima tokom letnjih meseci.\nPoštujmo propise, poštujmo život!\n« Konkurs povodom obeležavanja 100 godina od početka I sv. rata\n„Čudo u Poskokovoj Dragi“ oduševilo publiku »


Zvezda sve jača - Počinje ''Operacija Liga šampiona''! - Sportske.net\nZvezda sve jača - Počinje ''Operacija Liga šampiona''!\nTrener Crvene zvezde Miodrag Božović danas u 11 časova obaviće prozivku igrača na početku priprema za novu sezonu.\n''Grofe'', gde ti je pojačanje? ''Oteli ga vračevi''!''Grof'' obavio prozivku!'Jagoda' živi, neljudi gamižu!Zvezda - Namiren deo dugovanja, ostatak kad plate Makabi i BenfikaŠampion 'pali motore' - Ko su prekobrojni?\nPrvi i najvažniji cilj u prvom delu nove sezone biće evropski uspesi, što bi za rezultat trebalo da ima plasman u Ligu šampiona, eventualno u Ligu Evrope.\nKao što već znate, šampion Srbije je odnedavno jači za Tomasa Fibela (Mordovija), Adama Mičela (Novi Zeland) i Stefana Miloševića (Spartak), a ovih dana očekuju se i zvanične promocije Andrije Lukovića (PSV) i Uroša Đurđevića (Palermo), članova naše omladinske reprezentacije koja je 2013. godine osvojila titulu prvaka Evrope.\nNi to ne bi trebalo da bude sve kada su u pitanju pojačanja, a danas se na startu priprema očekuje i povratniik iz Novog Pazara Bruno Matos, kao i Vladiimir Jovoviić koji je bio na kaljenju u OFK Beogradu.\nTakođe, Božović će na raspolaganju imati i Danijela Avramovskog, ali ne od danas, s obzirom da je Makedonac koji je takođe prošlu srezonu proveo u OFK-u, dobio nešto duži odmor.\n''Zbog obaveza u reprezentaciji dobio sam odmor do 20. juna, a posle toga, videćemo'', zagonetan je Avramovski u izjavi za ''Sport'', s obzirom da se prethodnih dana nagoveštavao njegov transfer u zagrebački Dinamo.\nIpak, sportski direktor Blažo Raosavljević tvrdi u Zvezdi ništa o tome ne znaju.\n''Nemamo ponudu za Avramovskog'', poručio je Raosavljević.\nUkoliko ostane, Avramovski će dobiti novu priliku u Zvezdi da pokaže zbog čega ga neki smatraju ''novim Zvonimirom Bobanom'', kako nedavno reče njegov menadžer.


Koha ditore: Dijalog i mere reciprociteta prema Srbiji\nPo navodima dnevnika, Samoopredeljenje i Demokratski savez Kosova zahtevali su da to budu principi na osnovu kojih će biti vodjen dijalog sa Srbijom.\nTačkom dva se obavezuje kosovsko Ministarstvo trgovine i industrije da "podstiče i vodi saradnju sa domaćim proizvodjačima i drugim trgovinskim preduzećima za pronalaženje zamene za srpske proizvode" dok se tačkom tri od vlade zahteva da ojača sve državne mehanizme da bi se obezbedilo striktno ostvarivanje mera reciprociteta.\nU Ministarstvu spoljnih poslova Kosova potvrdjeno je dnevniku da na merama reciprociteta radi kabinet premijera Aljbina Kurtija koji je ranije izjavio da će uvesti "puni politički, ekonomski i trgovinski reciprocitet" u odnosu na Srbiju čime će biti zamenjena taksa od 100 odsto na uvoz srpskih proizvoda.\nSkupština Kosova usvojila je 15. decembra 2018. godine rezoluciju o dijalogu sa Srbijom koja je predvidjala formiranje nove državne delegacije koja bi imala ovlašćenje da odlučuje o dijalogu, ali i da konačni sporazum bude pitanje odlučivanja na konsultativnom referendumu na Kosovu.\nU sporazumu se navodi i da teme dijaloga ne mogu biti pitanja koja se odnose na teritorijalni integritet Kosova, suverenitet, unutrašnje uredjenje zemlje, unitarni karakter ili stvaranje trećeg nivoa vlasti u opštinama sa srpskom većinom.


Jeremić: Prioritet brzo dostizanje članstva u EU\nOtvarajući danas ambasadorsku konferenciju u Beogradu, ministar spoljnih poslova Srbije Vuk Jeremić izjavio je da je centralni strateški prioritet spoljne politike zemlje "brzo dostizanje članstva u Evropskoj uniji".\nJeremić je rekao da su spoljnopolitički prioriteti u 2010, pored brzog dostizanja članstva u EU, i nastavak mirne odbrane ustavnog poretka, konsolidacija regionalne stabilnosti i saradnje i širenje ekonomskih odnosa s drugim zemljama.\nOn je dodao da će Srbija nastaviti da sprovodi "pažljivo balansiranu i aktivnu spoljnu politiku izgrađenu oko četiri stuba" i ponovio da su to Brisel, Moskva, Peking i Vašington.\n"Za nekoliko godina, Srbija će se pridružiti EU. To je obećanje koje mi dajemo i obećanje koje nameravamo da održimo", rekao je Jeremić. Pozdravljajući gosta konferencije, grčkog premijera i ministra spoljnih poslova Jorgosa Papandreua, Jeremić je rekao da je njegovo stalno ohrabrivanje reformskog pokreta u Srbiji pomoglo da se "postave osnove za našu mirnu revoluciju 2000. godine".\nGovoreći o regionu, Jeremić je rekao da Srbija pridaje veliki značaj dobrim odnosima sa susedima i da će u 2010. nastaviti da deluje kao ključna zemlja regiona pozicionirana tako da može da deluje kao faktor ubrzanja evropskih integracija za ceo region.\nPAPANDREU: ULAZAK REGIONA U EU OSTVARIV\nPapandreu je izjavio da očekuje da će ova godina biti "godina napretka u ostvarenju zajedničkog cilja da do 2014. sve zemlje zapadnog Balkana uđu u Evropsku uniju".\nNa konferenciji ambasadora, Papandreu je izrazio zadovoljstvo što je došao u Srbiju u "tako obećavajuće" vreme kada je reč o evropskim perspektivama zemlje, mesec dana posle ukidanja viza i par nedelja posle podnošenja kandidature za EU. Papandreu je kazao da su evropske i evroatlantske strukture "najsigurniji put za stabilnost i ekonomski rast i razvoj regiona", dodavši da to govori iz grčkog i evropskog iskustva.\n"Možemo da sopstvenu sudbinu uzmemo u svoje ruke, to je poruka koju želim da vam danas prenesem... Sudbina vaše zemlje ne može biti drugačija osim evropske", rekao je Papanderu koji je pomenuo i ubijenog premijera Zorana Đinđića, "čoveka koji je počeo radikalne političke i ekonomske reforme" i "platio glavom za svoju političku hrabrost".\n"Na putu u EU, Grčka će biti vaš najpouzdaniji partner i iskreni prijatelj", istakao je Papandreu.


"Autonomija za kosovske Srbe je opasna. Uništila bi našu državnost i ojačala srpsku državu"\n„Autonomija za kosovske Srbe je opasna. Uništila bi našu državnost i ojačala srpsku državu“\nPredsednik Demokratske partije tzv. Kosova Hodžaj razgovarao je sa predstavnicima Panalbanskog američkog kongresa o dijalogu Beograda i Prištine i stavu PDK.\n„Govoreći o dijalogu između Kosova i Srbije, ponovio sam stav DPK da Kosovo treba da bude uz Ameriku. Na nesreću, Vlada Kosova koja je odgovorna za dijalog, nema platformu koja uključuje principe, ciljeve, rokove i crvene linije u dijalogu. DPK očekuje platformu u Skupštini Kosova, kao jedino mesto gde treba da razgovaramo i donosimo odluke u vezi sa TIM pitanjem“, naveo je u objavi na Fejsbuku Hodžaj.\nUkazao je na opasnosti po tzv. Kosovo u dijalogu, ukoliko se dijalog nastavi nastavi neozbiljno i propusti istorijsku priliku za zaključivanje kosovske nezavisnosti.\n„Prvo, Kosovo rizikuje da ostane teritorijalni entitet, gubeći istinski kapacitet da bude ravnopravan akter sa drugim državama – ako Vlada Kosova ne shvati svoje članstvo u UN ozbiljno. To bi bio gubitak istorijske prilike da se zaključi izgradnja države na Kosovu. Druga opasnost je autonomija za kosovske Srbe i eksteritorijalni status, koji bi uništio okvire naše državnosti. To bi ojačalo položaj srpske države na Kosovu, slično Bosni“, naveo je u obajvi Hodžaj.\nImajući u vidu da je, kako je naveo, kosovska Vlada nesposobna da se bavi tim pitanjem, Hodžaj je kao predsednik DPK zamolio Panalbanski američki kongres da i dalje lobira u Vašingtonu „istorijskoj adresi za zaštitu prava Albanaca“.\n„Složili smo se da nastavimo produbljivanje bilateralne saradnje ka postizanju dva cilja: Kraj kosovske državnosti i približavanje Sjedinjenim Američkim Državama“, zaključio je Hodžaj.


Šubarić: Građani biraju kako će izgledati njihova budućnost\nKandidatkinja Srpske liste za gradonačelnicu Gračanice Ljiljana Šubarić kratko je nakon glasanja rekla „da je danas dan demokratije“.\nLjiljana Šubarić (Foto Kim)\nOna je navela da građani ne biraju samo svoje predstavnike, već i izgled njihove budućnosti.\n„Verujem da će građani odabrati najbolje za sebe i svoje porodice. Borba za interes naših građana je borba svakog od nas pojedinačno i zato svako treba da bude odgovoran i da svoj doprinos“, kratko je rekla Šubarićeva, koja nakon glasanja nije bila raspoložena za pitanja novinara.\n01.12.2021 Od 3. januara na Kosovo samo uz dokaz o potpunoj vakcinaciji (641)\n30.11.2021 Branimir Stojanović: Čestitam, ali naša borba traje! (427)


Srbija dobija nacionalni borilački centar: Siniša Mali predsednik Organizacionog odbora jubilarne „Zlatne rukavice” (FOTO) - Telegraf.rs\nBokserski spektakl se vraća na velika vrata\n- Uskoro nas očekuje i 60. „Zlatna rukavica”, za koju sam prihvatio funkciju predsednika Organizacionog odbora. Važno je da sportovi koji su prilično dugo bili zapostavljeni pronađu put do medija i gledalaca – rekao je Mali.\nRadi se i na projektu izgradnje Nacionalnog trening-centra za borilačke sportove, poput karatea, džudoa, tekvondoa, rvanja i boksa.\n- Plan je da se taj centar nalazi u Košutnjaku, odmah pored Zavoda za medicinu sporta, kako bi svi ti sportovi dobili šansu da na jednom mestu imaju prave uslove za trening i rad. Želimo da promovišemo sport, plemenitost i fer-plej i utičemo na smanjenje nasilja, droge i ostalih negativnih pojava.\n- Želimo da podržimo ove mlade ljude da im pomognemo da naprave što bolje karijere i tako im damo šansu da pokažu svim građanima Beograda i Srbije šta znaju i umeju, ali i kako mogu da budu uzor mlađim naraštajima - naglasio je Mali.\n- Podrška gradonačelnika Siniše Malog predstavlja „vetar u leđa” koji nam je pomogao da organizujemo „Kalemegdan boxing night” u fantastičnom ambijentu i pred prepunim tribinama. Pred nama je jubilarna, 60. „Zlatna rukavica”, koja će biti održana krajem novembra i kada će Beograd biti domaćin velikim imenima svetskog boksa - naglasio je Borovčanin.\n- Taj spektakl je gledalo dve do tri hiljade ljudi, a sav prihod od ulaznica doniran je za decu obolelu od raka, što nam je jako drago - otkrio je Nikolić.\nOne su srpske ring devojke: Rado bismo ljubile boksere tamo gde ih boli (VIDEO)\nKo je to Đukiću pomogao u analizi Jang Bojsa?


Treninzi, vežbe, obaveštajni podaci: Kako američka vojska polako KLIZI U SUKOB SA RUSIJOM zbog Ukrajine - SandžakBosna\nTreninzi, vežbe, obaveštajni podaci: Kako američka vojska polako KLIZI U SUKOB SA RUSIJOM zbog Ukrajine\nPočetkom marta američki odbrambeni zvaničnici izbegavali su da potvrde da su prvi projektili “stinger” poslati Ukrajini zbog zabrinutosti od eskalacije konflikta dok su ruske trupe išle ka Kijevu, a analitičari brojali dane dok Vladimir Putin ne preuzme kontrolu nad vladom susedne zemlje.\nAli, tokom poslednja dva meseca, kako je Ukrajina pružila otpor invaziji, pomoć je porasla na milijarde dolara vredne helikoptere, oklopna vozila, nove dronove i artiljeriju.\nProšlonedeljni izveštaji da je američka obaveštajna služba pomogla Ukrajini da potopi ruski ratni brod i ubije ruske generalne na bojnom polju bili su poslednji znaci onog što izgleda kao spor, ali stabilan ulazak Pentagona u dublju umešanost u evropski rat, prenosi “Jahu njuz” pisanje američkog specijalizovanog sajta za vesti o vojnim pitanjima, Military.com\nPentagon je sada prešao na objavljivanje detaljnih listi na kojima su hiljade komada oružja, municije i opreme koja se sada isporučuje saveznicima u Kijevu. Takođe je najavio novu misiju Nacionalne garde Floride da obuči Ukrajince da rade sa haubicama i radarskim sistemima u Nemačkoj, stvarajući “rotirajući lanac” kvalifikovanih trupa za borbu protiv ruskih snaga.\nU međuvremenu je predsednik SAD Džozef Bajden u razgovoru sa najvišim američkim obaveštajnim i odbrambenim zvaničnicima naveo da su nedavni medijski izveštaji o razmeni obaveštajnih podataka sa Ukrajinom kontraproduktivni i da “to mora da stane”.\nFOTO: JULIE BENNETT / PROFIMEDIA\nBajdenovo obraćanje zaposlenima u “Lokhid Martinu” u maju\n“Promenljivo angažovanje SAD”\nPentagon nije javno priznao upotrebu američkih obaveštajnih informacija u potapanju krstarice “Moskva” ukrajinskim projektilima, niti zapanjujući gubitak desetak ruskih generala u ratu, uprkos izveštajima brojnih medija. Ipak, priznalo se da američka vojska deli vitalne obaveštajne podatke sa bojnog polja sa Ukrajinom.\n– Pokušavamo da im pružimo korisne i relevante, pravovremene obaveštajne podatke kako bi mogli bolje da se odbrane. Ali na kraju, oni donose odluku o tome šta će da rade sa tim informacijama – izjavio je u petak portparol Pentagona Džon Kirbi.\nGubitak glavnog broda ruske Crnomorske flote “Moskva” i generala su međunarodna sramota za Moskvu, ako ne i strateške pobede Ukrajine.\n“Military” navodi da je promenljivo angažovanje Sjedinjenih Država bar delimično zasnovano na promenljivoj prirodi invazije pokrenute 24. februara. Na početku sukoba smatralo se da Ukrajinci imaju male šanse, međutim ruske snage su posustale a SAD i Zapad postali smeliji u pružanju pomoći Kijevu.\nProjektili “džavelin” u pozadini tokom Bajdenovog obraćanja zaposlenima u “Lokhid Martinu” u maju\nSada se rat prebacio na istočni region Donbasa, ravno područje u kojem će artiljerija imati ključnu ulogu u borbama koje ulaze u treći mesec. Ukrajinski zahtevi za veće naoružanje su odobreni. Pentagon je ovlašćen da pošalje oko četiri milijarde dolara vrednu bezbednosnu pomoć Kijevu od početka rata, pri čemu je najveći deo došao tokom aprila.\nSredinom tog meseca je Bajden naredio da se Ukrajini pošalju prvih 18 haubica M777 i 40.000 komada municije. U saopštenju se navode i 1.400 raketa “stinger” i 5.500 “džavelina”, te 22 druge kategorije oružja i borbenih zaliha, uključujući oklopne transportere, helikoptere, radare i dronove.\nBajden je 21. aprila ovlastio i slanje dodatnih 72 haubica i 144.000 komada municije, kao i vozila za vuču topova, što je ogromno povećanje prve tranše. Američki predsednik sada traži od Kongresa da odobri paket pomoći Ukrajini vredan 33 milijarde dolara, od čega 16 milijardi za Pentagon.\nBela kuća je u prošli petak objavila još jedan paket “artiljerijske municije, radara i druge opreme”. Nova pomoć, prema Rojtersu, iznosi 100 miliona dolara.\nSem velikog povećanja u oružju koje ide za Ukrajinu, Pentagon je objavio da će američke trupe početi da obučavaju Ukrajince da rade sa opremom. Nacionalna garda Floride, nedavno povučena iz Ukrajine uoči ruske invazije, nikad nije napustila kontinent i sada je na čelu te misije, kako je saopšteno prošle nedelje.\nUkrajinske snage za rad sa haubicama M777 i radarskim sistemima obučava 160 vojnika garde raspoređenih u borbenom timu 53. pešadijske brigade – poznatom kao “Gator brigada” – u Grafenveru u Nemačkoj i drugim lokacijama u Evropi koje Pentagon nije otkrio.\nDo sada je garda obučila 150 Ukrajinaca da rade sa haubicama, još 15 je završilo obuku na radarskom sistemu AN/MPQ-64 Sentinel, a 60 na oklopnim transporterima M113, kako je rekao Kirbi u petak.\n– Još 50 je trenutno na obuci za M113 – dodao je on.\nAmerička vojna umešanost u ukrajinski rat “apsolutno” se povećala od početka invazije, kako je rekao viši savetnik Centra za strateške i međunarodne studije Mark Kansijan.\n– Vidim da se dešavaju dve stvari, a jedna je povećana volja da se razgovara o tome šta radimo. Ako ste administracija koju kritikuju da ne radi dovoljno, postoji sklonost da se kaže više o tome šta radite – istakao je on, dodajući da “nije sporno da vremenom radimo više”.\nFOTO: OLIVIER DOULIERY / PROFIMEDIA\nNacionalna garda SAD (arhiva)\nPovećanje troškova i aktivnosti\nU ranim danima invazije SAD su slale projektile “džavelin” i “stinger” koji su iznosili oko 50 miliona dolara dnevno u troškovima a do prošlog meseca je, prema Kansijanu, taj prosek bio bliži 100 miliona dolara dnevno.\nUkrajinci su već bili obučavani za korišćenje tog oružja kao iz nekih iz sovjetske ere koje im je dao Zapad da pomogne u ratnim naporima. Ali dodatak američkog oružja, poput haubica M777 i radarskih sistema “sentinel”, zahtevaju obuku, što je dalje zahtevalo stručnost floridske garde.\n– Sa svakim korakom možete da vidite i povećanje u troškova i u obimu aktivnosti – rekao je Kansijan.\nKako je ukazao, sledeći korak u američkom angažmanu verovatno će biti dodavanje odbrambenih ugovarača unutar Ukrajine kako bi se održao priliv američkih sistema naoružanja koji pritiče u Ukrajinu i koje se može naći po strani bez pravilnog rukovanja i održavanja.\nDok Bajden insistira da američke trupe neće ući u Ukrajinu, administracija bi mogla da nađe rešenje tako što će finansirati ukrajinske ugovore o održavanju sa stranim kompanijama, kako je naveo Kansijan.\n– Sva oprema koju dajemo Ukrajincima je prosto previše obimna da bi se mogla apsorbovati u kratkom vremenu koje im dajemo. Iskreno, mislim da tražimo previše i da će se desetiti da ćemo, kad to postane očigledno, početi da koristimo ugovarače na neki način – zaključio je.\nPrevious Više neće biti potreban sertifikat o vakcinaciji, ni negativan test: Austrija UKIDA SVA KORONA PRAVILA za ulazak u zemlju\nNext Erdogan uputio pismo Abazoviću\n20 sati ago admin\nPUTIN JE UPRAVO ZAPADU DAO “VELIKODUŠNU PONUDU” Spreman je da pomogne u rešavanju krize, ali ima JEDAN USLOV, Ukrajinci KATEGORIČNI: TO JE UCENA!\nISPOVEST RUSKOG VOJNIKA ZAROBLJENOG U UKRAJINI “Noć pred invaziju saznali smo STRAŠNU ISTINU, a kada sam se vratio u Rusiju, ovako su me dočekali”\nRusi prijete BiH? “Moskva bi na to morala da odgovori”\nNi nuklearna bomba ne može da ih uništi; ovako izgledaju bunkeri u Finskoj FOTO/VIDEO


Mnogi sportisti još tokom igračkih dana se odlučuju da uplove u privatni biznis, koji bi mogli da nastave kada okončaju karijeru, a među njima je i Takuma Asano.\nHitronogi fudbaler Partizana je otvorio pekaru u rodnom gradu u Japanu, Jokaiči.\nProizvodi porodice Asano\nOna je ponela naziv “Asanorashisa”, što u slobodnom prevodu sa japanskog jezika znači "jutro sa Asanom".\nU ovom objektu će raditi članovi njegove porodice, a Asano bi u domovinu mogao da ponese neki od recepata ovdašnjih, tradicionalnih proizvoda.\nInače, Asano je jutros sa ekspedicijom Partizana ostputovao na Zlatibor, gde će crno-beli nastaviti pripreme za novu sezonu, koju počinju 1. avgusta, utakmicom protiv Napretka u Kruševcu.\nIzabranici Save Miloševića do sada su trenirali u Sportskom centru "Partizan - Teleoptik".\nPodsetimo, Asano je u Humsku stigao početkom avgusta prošle godine iz Arsenala, a u crno-belom dresu do sada je odigrao 37 utakmica i postigao devet golova, uz pet asistencija.\n"Zovem se Takuma Asano, ali ovde sam ASA SRBIN!" Za Partizanovog Japanca, trener Stanojević je pravi - JAPANAC!


Pokušao ubistvo u zatvoru, po izlasku pobegao i krio se pod lažnim imenom: Posle pet godina bekstva, u Banjaluci uhapšen Marko Antunović (38) | Novosti.rs\n19. 06. 2020. u 22:19\nDRŽAVLJANIN Srbije Marko Antunović (38) uhapšen je u Banjaluci po poternici koju je za njim raspisao Interpol Beograd zbog pokušaja ubistva Nikole Anaćkova (28) 21. februara 2015. u Okružnom zatvoru u Leskovcu. Antunovića je, u saradnji sa Upravom kriminalističke policije MUP RS, identifikovala banjalučka policija.\nAntunović će, kako nam je rečeno, prvo biti procesuiran zbog krivičnog dela falsifikovanje isprave, jer je, pored lažne lične karte, posedovao i vozačku dozvolu na ime Srđan Derikuća. Po završetku ovog postupka, biće predat Sudu BiH radi ekstradicije.\nKako saznajemo, Antunović se tereti da je u Okružnom zatvoru u Leskovcu pokušao da ubije zatvorenika Nikolu Anaćkova, kojeg je oštrim predmetom ubo u glavu. Obojica su bila na izdržavanju kazne u otvorenom delu zatvora. Antunović je nakon zločina pobegao i o njemu se ništa nije znalo sve do sada, kada je utvrđeno da je zamenio identitet i godinama živeo u Banjaluci.


(UŽIVO) Vučić se možda neće obratiti iz predsedništva: Službe procenjuju da mu je ugrožena bezbednost\nDan posle vrele noći u zgradi Radio-televizije Srbije ne stišavaju se strasti. Za danas u podne predviđeno je da se građanima obrati predsednik Aleksandar Vučić, ali to se možda neće desiti iz Predsedništva Srbije, kako je prvobitno planirano.\nJoš uvek se ne zna da li će se predsednik obratiti iz Predsedništva ili će se povući na mnogo bezbedniju lokaciju u Palatu Srbije, te će odatle govoriti – kaže izvor blizak vlasti, prenose beogradski mediji.\nU nekoliko navrata tokom protesta u i oko zgrade RTS opozicioni lideri poručili su da njihov cilj više nije samo “oslobanje Javnog servisa”, već i rušenje ove vlasti.\nUpravo zbog toga, za danas u 11:55 ispred zgrade Predsedništva zakazan je veliki protest opozicije.\n← DW: Putin traži novi Krim\nNapeto u Beogradu: Protestanti ispred predsedništva →\nVučić: Najlepša vest…\nMAKRON STIŽE U SRBIJU 16. JULA: Vučić otkrio datum dolaska predsednika Francuske


Radnici zrenjaninske Fabrike vode: Imamo pravo da radimo -\nRadnici zrenjaninske Fabrike vode: Imamo pravo da radimo\nOglasili se radnici Fabrike vode u Zrenjaninu povodom trenutne situacije u kojoj se nalazi firma i oni lično.\nRadnici zrenjaninske Fabrike vode obratili su se javnosti saopštenjem u kojem ističu da od početka rada imaju opstrukciju pojedinaca iz JKP “Vodovod i kanalizacija”. Takođe smatraju, da pojedini gradski moćnici ne žele da to postrojenje za prečišćavanje vode radi.\n“Od početka rada naše fabrike imamo opstrukcije pojedinaca iz “Vodovoda”. Pojedini gradski moćnici ne žele da fabrika radi. Stičemo utisak da im je cilj otimanje fabrike, sticanje lične materijalne koristi. Fabrika je spremna da radi, a izveštaj tzv. stručne komisije “Vodovoda” je očigledno urađen po nečijem nalogu”, navodi se na početku saopštenja radnika Fabrike vode.


TotalCar.rs » Benzin mora po jednoj tarifi\nBenzin mora po jednoj tarifi\nbenzin, novo, Srbija, TOP\n0 komentara 7342 pregleda\nEvropska komisija traži od Srbije da izmeni Zakon o akcizama zbog cene goriva. Vlada menja zakon po kojem bi akcize porasle za 4,6 dinara.\nEvropska komisija smatra da izmene Zakona o akcizama, kojima su prvih dana ove godine u Srbiji uvedeni različiti nameti na gorivo domaćeg i stranog porekla, nisu u skladu sa Sporazumom o stabilizaciji i pridruživanju. Ovo je za „Novosti“ potvrdio potpredsednik Vlade Božidar Đelić.\n– O tome me je pismom obavestio Pjer Mirel, koji je, u ime Brisela, kopredsedavajući Komitetu za praćenje primene Prelaznog trgovinskog sporazuma – kaže potpredsednik Đelić. – Mirel mi je preneo da je Evropska komisija mišljenja da smo izmenama i dopunama Zakona o akcizama povredili dve odredbe Prelaznog trgovinskog sporazuma, kao i član 41 Energetske zajednice jugoistočne Evrope.\nTime smo prekršili obavezu da proizvodi jedne strane, neposredno ili posredno, ne smeju da budu diskriminisani u odnosu na slične proizvode koji potiču sa teritorije druge strane. Evropska komisija, naime, smatra da mere predviđene trgovinskim sporazumom, koje se odnose na privremenu zaštitu monopola, ne mogu više da se primenjuju, s obzirom na to da NIS više nije u državnom vlasništvu.\n– Predloženo je da ovo bude jedna od tačaka na sednici Komisije za kontrolu primene Sporazuma, koji će se održati 22. marta ove godine u Briselu – ističe Đelić. – Siguran sam da ćemo u Vladi Srbije vrlo brzo pronaći model koji odgovara i državi, ali i NIS-u i partnerima u Evropskoj komisiji. Srbiji, u godini kada očekuje da postane kandidat za pridruženje Uniji, prepreka ove vrste u evrointegracijama nije potrebna.\nPismo koje je u petak kasno uveče dobio ministar Đelić zapravo je odgovor Brisela na dopis koji je, sredinom januara ove godine, preko delegacije EU u Beogradu, Evropskoj komisiji uputila ministarka finansija Diana Dragutinović. U tom pismu se kaže da postojanje različitih akciza na domaće i uvozne naftne derivate nije u suprotnosti sa direktivama EU i Sporazumom o stabilizaciji i pridruživanju.\n– Višeakcizna politika na snazi je u više zemalja Evropske unije, kao što su Austrija, Belgija, Luksemburg, Holandija, Nemačka, Španija, Francuska i Švedska – stajalo je u pismu ministarke Dragutinović. – Izmenama Zakona o akcizama ne ugrožava se liberalizacija tržišta naftnih derivata u Srbiji, jer svi distributeri plaćaju isti iznos akcize za jednake tipove benzina ili dizela.\nKako je „Novostima“ u Vladi Srbije potvrđeno, izmene nedavno usvojenog Zakona o akcizama uglavnom su spremne. Država je najbliža ideji da aktivira svoj stari predlog akcizne politike za naftne derivate.\n– Vlada je krajem prošle godine Skupštini i ponudila da akcize na derivate budu iste kao do sada, a da se, što zakon i predviđa, samo usklade sa godišnjim rastom cena na malo iz 2010. godine – tvrde u Nemanjinoj 11.\nPraktično, za sve vrste benzina bi, ako zaista dođe do izmena postojećeg zakona, akciza bila uvećana za 4,6 dinara, odnosno, umesto prošlogodišnjih 44,70 dinara bila bi 49,3 dinara. Kada su u pitanju dizel goriva, akciza bi bila 33,6 dinara (prošle godine bila je 30,47 dinara).\nOd Nove godine se, da podsetimo, primenjuju dvojne akcize, što je dovelo do toga da akcize na naftne derivate za evro BMB 98 i evro premijum BMB 95 budu 4,8 dinara više nego u prošloj godini, dok je za ostale vrste benzina akciza viša za 30 para nego u 2010. godini. Za evrodizel namet je veći čak za 6,53 dinara nego prošle godine, a za ostale vrste dizel goriva je viši 4,53 dinara.\nNIS: Potrebno naći balans\nNaftna industrija Srbije saglasna je sa potpredsednikom Vlade Božidarom Đelićem da je po pitanju akcizne politike na naftne derivate potrebno naći balans koji neće diskriminisati ni uvoznike, ni srpske rafinerije koje još nisu u stanju da proizvode sve proizvode evrokvaliteta, saopšteno je iz NIS-a.\nU pismu koje je u subotu uveče upućeno potpredsedniku Vlade Srbije kaže se i da je očigledno da je bilo fiskalne diskriminacije na osnovu koje svi uvozni derivati potpadaju pod najviše akcize, dok se niži iznosi nameta odnose na ona goriva koja u većoj meri zagađuju životnu okolinu zbog lošijeg kvaliteta.\nŠpijunske fotke: Mercedes S-Klase kupe\nFord predstavio Focus RS za 2015.


Izrael bombardovao Gazu u znak odmazde za raketiranje - Povezane vesti - Naslovi.net\nIzrael bombardovao Gazu u znak odmazde za raketiranje\nIzraelski borbeni avioni bombardovali su pojas Gaze prošle noći, jer su Palestinci ispalili raketu i iz pojasa Gaze na jug Izraela i puštali balone s eksplozivom koji su izazvali požare, saopštila je izraelska vojska. Najnovija razmena vatre dogodila… »\nIzrael bombardirao Gazu u znak odmazde za raketiranje\nSlobodna Evropa 19.08.2020\nIzraelski borbeni avioni bombardirali su Pojas Gaze 18. augusta jer su Palestinci ispalili raketu i iz Pojasa Gaze na jug Izraela i puštali balone s eksplozivom koji su izazvali požare, saopćila je izraelska vojska. Najnovija razmjena vatre dogodila se… »\nIzraelski borbeni avioni bombardovali su pojas Gaze prošle noći jer su Palestinci ispalili raketu i iz pojasa Gaze na jug Izraela i puštali balone s eksplozivom koji su izazvali požare, saopštila je izraelska vojska. Najnovija razmena vatre dogodila… »\nNovi magazin 19.08.2020\nNova razmena vatre: Izrael bombardovao položaje Hamasa u Pojasu Gaze zbog ispaljene rakete\nIzraelski borbeni avioni bombardovali su noćas Pojas Gaze nakon što je iz enklave koja je pod kontrolom Hamasa ispaljena raketa na jug Izraela, saopštila je vojska. Nova razmena vatre usledila je nakon što je Izrael upozorio Hamas da ta grupa rizikuje… »\nSituacija se pogoršava, nije kako smo se nadali! Doktor Kon oštro – da li je bolje da nas nema?!\nMondo pre 50 minutajoš 34 povezane\nUpozorenje iz Kruševca: Za dva-tri dana bićemo puni\nB92 pre 5 satijoš 34 povezane\nB92 pre 13 minutajoš 17 povezanih\nPolitika pre 7 minutajoš 109 povezanih\nBlic pre 3 satajoš 30 povezanih


Za vikend promocija novog superligaša? - Sportske.net\nSve su prilike da ćemo već u subotu moći da konstatujemo da je Super liga dobila novog člana.\nPLS - Derbi u Ivanjici, TSC preko Zlatibora do eliteTSC spreman za meč sezoneTSC napada sedmu pobedu u nizuMotorizovao se lider Prve ligeNedelja odluke - Ko ostaje u trci za plasman u Super ligu?\nVečeras će u Kruševcu biti kompletirano 33. kolo u Prvoj ligi Srbije, a narednog vikenda na programu su novi mečevi u plej-ofu i plej-autu drugog ranga takmičenja.\nSituacija je takva da su se posle utakmica 33. kola u plej-ofu mnoge stvari iskristalisale, pa bi već za vikend moglo da dođe do prve promocije.\nFudbalski klub TSC iz Bačke Topole nastavio je pobedonosni niz u derbiju sa Inđijom, a ako u subotu bude savladao Bežaniju steći će pravo da se naredne sezone takmiči u Super ligi.\nRazlika između prvoplasiranog i trećeplasiranog na tabeli trenutno iznosi 11 bodova, pa će u slučaju da razlika ostane ista posle utakmica 34. kola TSC matematički obezbediti plasman u Super ligu.\nTSC je do cilja stići čak i u slučaju remija sa Bežanijom, dok bi plasman u Super ligu obezbedio i u slučaju poraza, ali samo ako Inđija ne savlada Radnički 1923 iz Kragujevca.\nVrlo blizu overe plasmana u Super ligu nalazi se i drugoplasirani Javor Matis koji četiri kola pre kraja ima šest bodova više od Inđije i prednost boljeg plasmana u preliminarnom delu takmičenja koja pravi razliku u slučaju da dva tima na kraju imaju isti broj bodova u plej-ofu.\nPravilnikom takmičenja predviđeno je da dve prvoplasirane ekipe u Prvoj ligi Srbije obezbede plasman u Super ligu, dok će ekipe od trećeg do šestog mesta igrati doigravanje kroz koje će najbolji tim plasirati u baraž sa četrnaestoplasiranim iz Super lige.


PRVI STAVOVI NOVE PREMIJERKE: Srbija će birati EU naspram Rusije - Nova Borba\nAna Brnabić/ Foto: Tanjug\nPRVI STAVOVI NOVE PREMIJERKE: Srbija će birati EU naspram Rusije\nMi imamo emotivne veze sa Rusijom zbog tradicije, kulture i vere, rekla je premijerka Ana Brnabić napominjući da je ipak jasno gde Srbija ide – u EU.\nno gde Srbija ide – u EU.\n"Mi imamo emotivne veze sa Rusijom zbog tradicije, kulture i vere", navela je Brnabićeva i ukazala na to da u Srbiji veliki broj ljudi u potpunosti doživljava Rusiju "kao našeg velikog brata, našeg zaštitnika".\n"Ne mogu to sada da komentarišem, jer je na Balkanu veoma teško posvetiti se bilo čemu. To je težak region", rekla je Brnabićeva, za koju agencija napominje da ne pripada ni jednoj političkoj partiji i da je obrazovana u SAD i Britaniji.\n"Bez obzira na to da li smo u potpunosti spremni 2020. da se pridružimo EU, to će opet zavisiti od EU da li želi da prihvati nove članice", rekla je Brnabićeva.\nNa pitanje da li će moći da donosi odluke bez njegovog nadzora, ona je rekla "bila bih iznenađena kada ne bih".


Musa:Arapska liga poštuje rezoluciju UN-a o Libiji\nČelnik Arapske lige Amr Musa rekao je u ponedjeljak da poštuje rezoluciju UN-a kojom se odobrava vojna akcija u Libiji, ali je dodao da su zapadni napadi odstupili od cilja - uspostave zone zabrane leta.\n"Stajalište Arapske lige glede Libije bilo je odlučno od prvog trenutka kad smo zamrznuli članstvo Libije ... a potom smo zatražili da UN nametne zonu zabrane letenja", rekao je Musa na konferenciji za medije u Kairu nakon razgovora s generalnim sekretarom UN-a Ban Ki-Monom, prenosi Rojters.\n"Poštujemo rezoluciju UN-a i s njom nema sukoba", rekao je Musa, dodajući da je "ono što se dogodilo u Libiji različito od postizanja zone zabrane leta i mi želimo zaštitu civila". Musa je istakao da su od početka tražili zonu zabrane leta radi zaštite libijskih civila.\nMusa je takođe rekao da traju savjetovanja o održavanju hitnog sastanka panarapske organizacije koja zasjeda u Kairu o stanju u arapskom svijetu, a posebice Libiji, prenosi AFP.\nGenerlni sekretar UN-a rekao je da međunarodna zajednica mora biti jednoglasna o Libiji nakon kritika koje je panarapske organizacije uputila međunarodnoj koalicije zbog udara na tu zemlju. "Važno je da međunarodna zajednica jednoglasno nastupi", rekao je Ban.\nBan, koji je posjetio sjedište Arapske lige u Kairu, dodao da su jake i odlučne mjere omogućene jer je Arapska liga 12. marta podržala uspostavu zone zabrane leta nad Libijom.


POČETNA NACIONALNE VESTI Referentna kamatna stopa povećana na 2,0 odsto\n“Inflacija u Srbiji, kao i u većini drugih zemalja, nastavila je da se kreće uzlaznom putanjom i u martu je iznosila 9,1% međugodišnje, vođena i dalje u najvećoj meri rastom cena hrane i energije. Bazna inflacija (po isključenju cena hrane, energije, alkohola i cigareta), na koju mere monetarne politike najviše utiču, bila je gotovo dvostruko niža od ukupne inflacije – 4,8% u martu, čemu je doprinela očuvana relativna stabilnost deviznog kursa i u izuzetno neizvesnim globalnim uslovima”, navodi NBS.\n“Prema našim najnovijim projekcijama, i dalje očekujemo da će inflacija u drugoj polovini ove godine imati opadajuću putanju. U granice cilja najverovatnije će se vratiti u drugoj polovini naredne godine, a zatim nastaviti da usporava do kraja perioda projekcije. Izvršni odbor procenjuje da će rast svetskih cena primarnih proizvoda, energenata, kao i viša uvozna inflacija, još neko vreme vršiti inflatorne pritiske, ali se u horizontu projekcije očekuje njihovo postepeno slabljenje”, saopštila je centralna banka.\nPRETHODNI ČLANAKUčenici iz Leška sa Kosova u poseti Poljoprivrednoj školi u Požarevcu\nSLEDEĆI ČLANAKDonacija od 63 kontejnera za Grad Požarevac


Predstavnici organizacija koje baštine tradiciju Narodno - oslobodilačke borbe\nDan konačnog odlobođenja Čačka od fašizma u Drugom svetskom ratu, 3. decembar, u sredu su obeležili predstavnici organizacija koje baštine tradiciju NOB, ali i pripadnici Ravnogorskog pokreta, koji tvrde da su i četnici dali svoj doprinos prilikom oslobađanja čačanskog kraja od Nemaca.\nNajpre su se ispred humke na Spomen parku u Čačku okupili sledbenici četničke ideologije, koji su uz prisustvo sveštenika SPC održali opelo građanima poginulim u borbama za oslobođenja grada pre tačno 70 godina. Aco Đenadić iz Ravnogorskog objasnio je zbog čega su predstavnici ove organizacije od pre dve godine počeli da se okupljaju na ovom mestu.\n„Ovaj Spomen park slobode i pobede do sada su svojatali predstavnici takozvane Narodno-oslobodilačke borbe, a svedoci smo, i za to postoje mnogobrojni materijalni dokazi, da su se decembra ’41. rame uz rame sa crvenom armijom borile i ravnogorske jedinice.“\nSat vremena kasnije na istom mestu pojavili su se i predstavnici boraca NOR-a i njihovi potomci. Odluku ravnogoraca da prisvoje 3. decembar ovako su okarakterisali.\n„Ratno stanje, isto kao 1941.“\nRSE: Nije valjda dotle došlo?\n„Jeste dotle došlo. Hoće da prikažu da su u onoj grobnici četnici, a radi se o grobnici partizanskih boraca poginulih za oslobođenje grada.“\nStavljanje u isti koš partizana i četnika Miloš Urošević iz SUBNOR-a vidi kao posledicu revizije istorije na najvišem državnom nivou.\n„To su posledice sa skupštine, kada su izjednačili dva pokreta. To nije smelo da se desi, jer nije isto NOB i četnički pokret. Četnički pokret je bio saradnik okupatora“, istakao je Urošević.\nČetnici na obeležavanju Dana oslobođenja Čačka od fašizma\nTrvenja su se nastavila se i tokom dana, prilikom otvaranja izložbe posvećene 70. godišnjici oslobođenja Čačka u zgradi gradske skupštine. Tom prilikom obratio se predsednik Ravnogorskog pokreta u Čačku Dragan Ćendić.\n„Istina postoji samo jedna, da je do novembra 1944. godine Ravnogorski pokret zajedno sa crvenoarmejcima aktivno učestvovao u oslobađanju Čačka“, naglasio je Ćendić.\nS druge strane, predsednik čačanske skupštine, socijalista Veljko Negovanović, ponovio je tezu o falsifikovanju istorijskih činjenica.\n„Da se žrtve prikažu kao zločinci, a zločinci kao pobednici.“


Istraživanje: Kartice kao sredstvo finansijske inkluzije\nYou are at:Home»Prethodna izdanja»102»Istraživanje: Kartice kao sredstvo finansijske inkluzije\nKorisnici kartica u Srbiji obavljaju u proseku osam transakcija putem kartica mesečno, pokazalo je najnovije MasterIndex Srbija istraživanje, čije je rezultate kompanija MasterCard predstavila novinarima 24. maja. Istraživanje, koje je godišnja studija finansijskih navika i potreba aktivnih korisnika kartica u Srbiji, otkrilo je da se platne kartice koriste u svakodnevnim trgovačkim aktivnostima, a 60% ispitanika ih koristi nekoliko puta nedeljno.\nArtur Turemka, generalni direktor za tržišta Balkana, i ovom prilikom je istakao prednosti upotrebe elektronskog plaćanja za tržišta i društva u celini, kao što su: poboljšanje potrošačkog iskustva, promovisanje učešća u globalnoj ekonomiji, činjenje celog sistema plaćanja lakšim, bržim i sigurnijim i podrška kreiranju novih poslova. Sve veća upotreba elektronskog plaćanja je proverena metoda u borbi protiv finansijske isključenosti, što je problem sa kojim se suočavaju države širom sveta – prema rezultatima Evropske studije o finansijskoj inkluziji, postoji 204 miliona Evropljana, a 38% Srba van zvaničnih finansijskih tokova.\nŠirenje bezgotovinskog društva\nIako gotovina još uvek čini 85% maloprodajnih transakcija, bezgotovinsko društvo se gradi širom sveta. „Kada pogledamo unapred, možemo reći da će mobilne tehnologije biti velika prekretnica, zahvaljujući njihovim mogućnostima i prilagodljivosti. Njihova usklađenost sa realnim životnim stilovima i potrebama modernih potrošača i trgovaca svakako će ubrzati rast bezgotovinskog društva, a ne postavlja se pitanje da li, već kada će se to desiti”, smatra Turemka…


Februar 20, 2020 9:47\n"Niko sem mene nije spomenuo Mišustina", rekao je Putin u intervjuu za Tass i dodao da je izbor Mišustina bio njegova lična odluka.\n"Praktičan čovek koji veoma dobro razume šta treba da se uradi i koji zna kako to da uradi. Koji to radi i postiže rezultate", rekao je Putin.\nPutin je u intervjuu otkrio i da je unapred obavestio prethodnog premijera Dmitrija Medvedeva o ostavci vlade. "Uživali smo u vrlo iskrenim, kolegijalnim, prijateljskim odnosima sa Dmitrijem Anatolievičem dugi niz godina. Nemamo nikakve tajne jedni od drugih. Tako da smo s njim razgovarali o ovom pitanju. Ranije smo razgovarali o tome i on je znao šta se događa", rekao je Putin.\n"Kriterijum su bile njihove pšrofesionalne kvalifikacije. Uvažavao sam mišljenje Mišustina. Kada sam u vezi nekih kandidata imao sumnje, ali Mišustin bi mi dokazao da je ta osoba najbolja za taj posao. Složio sam se sa njim jer na kraju krajeva, on formira svoj tim", rekao je Putin.\nRusija: Oko 200.000 ljudi pod nadzorom zbog sumnje na koronu 14\nU požaru u Rusiji stradalo troje dece, dvoje teško povređeno 16\nRusija dnevno testira između 34.000 i 37.000 ljudi 13\nMoskva: Još 45 pacijenata se oporavilo od korona virusa 20\nLukašev: Najverovatnije će Kovid-19 ostati sa nama zauvek 23


U januaru u Srbiji duplo više umrlih nego rođenih • Radio Prijepolje\nNaslovna Srbija U januaru u Srbiji duplo više umrlih nego rođenih\nU januaru u Srbiji duplo više umrlih nego rođenih\nSve nade demografa da će zabrana kretanja i život u kućnom karantinu, uvedenom zbog pandemije virusa korona u martu i aprilu prošle godine, dovesti do bebi-buma srušene su najnovijim podacima o vitalnoj statistici Republičkog zavoda za statistiku.\nU januaru je rođeno 600 beba manje nego u januaru prošle godine, a upravo su to „karantinske” bebe koje su začete u aprilu prošle godine, što predstavlja pad od 11,7 procenata. Nemilosrdna statistika RZS svedoči da je u januaru gotovo duplo više umrlih (10.417) nego rođenih (4.550) osoba, a broj preminulih je veći za 1.711 osoba u odnosu na januar 2020. godine, što znači porast od čak 20 odsto. S obzirom na to da zvanični podaci Ministarstva zdravlja Srbije govore da je u januaru 775 osoba u Srbiji umrlo od posledica virusa korona, neophodno je objašnjenje kako da se tumači više od oko hiljadu preminulih u januaru u odnosu na isti mesec prethodne godine.\nAko je suditi prema podacima Republičkog zavoda za statistiku, najveći broj umrlih u januaru beleži region Šumadije i Zapadne Srbije, u kome je preminula trećina više osoba nego u istom mesecu prošle godine.\nU Beogradskom regionu je umrlo dvadeset odsto više osoba nego u januaru prošle godine, u Vojvodini je zabeležen porast od 12 odsto više preminulih, a u regionu Istočne i Južne Srbije u januaru je umrlo 11,5 procenata više ljudi nego u istom mesecu prošle godine.\nPrethodni tekstTržni centri i kafići za vikend rade do 14 h\nSledeći tekstOd 1. jula ukida se naplata rominga na Zapadnom Balkanu


MOŽEŠ I TI POSTATI MLADI PREDUZETNIK – Barijere\n16/07/2021 16/07/2021 barijereLeave a Comment on MOŽEŠ I TI POSTATI MLADI PREDUZETNIK\nOd danas je otvoren Javni poziv projekta Možeš i ti postati mladi preduzetnik grada Kragujevca putem kojeg mladi mogu da apliciraju za sredstva za pokretanje sopstvenog biznisa. Reč je oprojektu ukupne vrednosti 2,4 miliona dinara, sufinansiranom od strane Ministarstva omladine i sporta, a grad Kragujevac, Kancelarija za mlade partnerski sprovodi sa Univerzitetom i Biznis inovacionim centrom. Grad Kragujevac je nosilac projekta Možeš i ti postati mladi preduzetnik gradaKragujevca koji za cilj ima unapređenje podrške na lokalnom nivou za povećanjezapošljivosti mladih kroz razvoj ličnih veština i kompetencija kao i da doprinese povećanju preduzetničkih inicijativa mladih i smanjenju nezaposlenosti na teritorijigrada Kragujevca. Visina za tri do šest grantova je od 400 do 800 hiljada dinara a ukupaniznos sredstava za osnivanje novih start ap komapnija je 2,4 miliona dinara, rekao je Stefan Jovanović, pomoćnik gradonačelnika za omladinu i saradnju sa Univerzitetom.\nProjekat je nastao kao rezultat dobre saradnje Univerziteta i lokalne samouprave, kaže Marko Lukić, generalni sekretar Univerziteta. Osim obuke za pisanje biografije, motivacionog pisma, poslovne komunikacije, upravljanje vremenom, uloga Univerziteta jei animiranje studenata da učestvuju u projektu i stvaraju poslovne ideje, dodao je on i istakao da je to jedan od strateških opredeljenja Univerziteta u narednom periodu. Ovaj projekat je prva faza te namere kojoj ćemo zajedno sa gradom i Ministarstvom omladine pomoći mladima da započnu svoj biznis.\nDugogodišnji partner u realizaciji sličnih projekata jeste BIC koji, u svom domenu podrške mladim preduzetnicima da započnu svoj posao, prođu fazu inkubacije i opstankana tržištu, učestvuje u projektu. Zadatak BIC-a je da sprovede obuku za 30 kandidata, koliko je predviđeno projektom, kojižele da unaprede svoje preduzetničke veštine i pokrenu sopstveni posao. Dva modula, uoblasti poslovne simulacije održaće predstavnici BIC-a, a prenosive veštineUniverzitet, kaže Momčilo Sretenović, direktor BIC-a. Prva faza projekta trajaće do15. avgusta i podrazumeva prijavljivanje kandidata. Početkom septembra kreću tronedeljneobuke a nakon dobijanja sertifikata, kandidati počinju sa izradom biznis plana, njihovomprezentacijom i apliciranjem za sredstva. Nakon toga Komisija će izabrati najboljeplanove za grantove, objasnio je Sretenović. Preuzimanjem formulara sa zvaničnog sajta grada, Kancelarije za mlade, Biznis inovacionog centra i Univerziteta svi zaiteresovani mogu da se prijave i apliciraju za učešće na projektu do 15. avgusta. Javni poziv za prijavu na obuke objavljen je na veb stranicama www.kragujevac.rs , www.kzmkragujevac.rs , www.bickg.rs , www.kg.ac.rs .Sve dodatne informacije mogu se dobiti putem e-mailova na office@bickg.rs i kzmkragujevac@gmail.com


Izjava je izazvala ogorčenje bugarskog evroposlanika. Prema njegovim rečima, u rečima lidera partije „Nastavljamo promene“ se čak ne pominju nacionalne ideje, a planovi u pogledu Skoplja sastoje samo u tome da se sve „umota u lepo pakovanje, koje nema nikakve veze sa stvarnošću“.Podsetimo, jedan od predsednika stranke „Nastavljamo promene“ Kiril Petkov i kopredsedavajući partije Asen Vasilev ispričali su za makedonske medije o svojim planovima za dalju politiku Bugarske prema Severnoj Makedoniji. Oba kandidata su navela da je neophodan razvoj saobraćajnih veza, kao i ekonomskih i trgovinskih odnosa između dve zemlje. Tom prilikom Kiril Petkov je istakao da kolega i on žele novi pristup u rešavanju problema sa Skopljem.Ministarka spoljnih poslova Bugarske Ekaterina Zaharieva ranije je izjavila da Skoplje ne ispunjava uslove sporazuma iz 2017. godine i zahteve iz Okvirnog stava 2019. godine: napuštanje govora mržnje prema Bugarima, tvrdnje o postojanju makedonske manjine u Bugarskoj i slaže se s formulacijom „službeni jezik Republike Severne Makedonije“, ili da prizna da su makedonski jezik i nacija bugarskog porekla.\nPobednici parlamentarnih izbora u Bugarskoj – partija „Nastavljamo promene“, čine izdaju prema svojoj zemlji, izjavio je bugarski evroposlanik u svetlu izjave lidera te partije o potrebi traženja novog pristupa u rešavanju spora sa Skopljem.\nIzjava je izazvala ogorčenje bugarskog evroposlanika. Prema njegovim rečima, u rečima lidera partije „Nastavljamo promene“ se čak ne pominju nacionalne ideje, a planovi u pogledu Skoplja sastoje samo u tome da se sve „umota u lepo pakovanje, koje nema nikakve veze sa stvarnošću“.\n„Očigledno je da je za te ljude najvažnije pitanje avio-saobraćaja između Skoplja i Sofije. I ni reči nema o čvrstoj zaštiti bugarskih nacionalnih intersa, niti ikakvog predloga o okrutnom prisvajanju istorije i svakodnevnom kršenju ljudskih prava“, napisao je bivši zamenik predsednika stranke VMRO BND na svojoj Fejsbuk stranici.\nPodsetimo, jedan od predsednika stranke „Nastavljamo promene“ Kiril Petkov i kopredsedavajući partije Asen Vasilev ispričali su za makedonske medije o svojim planovima za dalju politiku Bugarske prema Severnoj Makedoniji. Oba kandidata su navela da je neophodan razvoj saobraćajnih veza, kao i ekonomskih i trgovinskih odnosa između dve zemlje. Tom prilikom Kiril Petkov je istakao da kolega i on žele novi pristup u rešavanju problema sa Skopljem.\nMinistarka spoljnih poslova Bugarske Ekaterina Zaharieva ranije je izjavila da Skoplje ne ispunjava uslove sporazuma iz 2017. godine i zahteve iz Okvirnog stava 2019. godine: napuštanje govora mržnje prema Bugarima, tvrdnje o postojanju makedonske manjine u Bugarskoj i slaže se s formulacijom „službeni jezik Republike Severne Makedonije“, ili da prizna da su makedonski jezik i nacija bugarskog porekla.


Nemac je u subotu zvanično produžio ugovor sa šampionom Francuske do 2021. godine i već se bacio na sklapanje tima za novi napad na Ligu šampiona.\nU tom poduhvatu mogao bi da bude značajno oslabljen pošto je budućnost dve zvezde ostanka u redovima Pari Sene Žermena - neizvesna.\n- Stvari su takve kakve su. Imamo mnogo talentovanih i kvalitetnih fudbalera i zato ima toliko spekulacija. Imam želju da svi najbolji igrači ostanu i da završimo projekat koji smo započeli - počeo je Tuhel.\nMeđutim, brzo je otkrio kako stoje stvari oko Nejmara i Mbapea.\n- Jasno je da želim da ih zadržim. Međutim, ne mogu i da obećam da će ostati. To bi bilo jako naivno da uradim, a ja nisam takav čovek - rekao je trener "svetaca" i tako dodatno podgrejao spekulacije o sudbini dvojice sjajnih fudbalera.\nPodsetimo, Mbape je pre nekoliko dana u intervjuu najavio mogućnost napuštanja Pari Sen Žermena, a prvi kandidat da Francuza dovede je svakako Real Madrid.\nKraljevski klub je glavni favorit i za dovođenje druge zvezde Nejmara, a na kupovini dva superstara insistira predsednik Madriđana Florentino Perez koji želi da napravi nove "galaktikose" i tako se donekle opere za jako lošu sezonu koju je aktuelni prvak Evrope odigrao.


Poker Srbija: Na FullTilt Uskoro Uplata I Preko PokerStars Naloga\nNa FullTilt Uskoro Uplata I Preko PokerStars Naloga\nFullTilt je omogućio igračima određenih zemalja da upare svoje FullTilt naloge sa PokerStars računom. Igrači iz Francuske, Belgije, Španije, Estonije i Danske sada mogu da se uloguju na FullTilt i prate instrukcije za ovaj postupak. Ove instrukcije uključuju otvaranje ili korišćenje postojećeg PokerStars računa na platformi u njihovom regionu kao što su PokerStars.fr ili PokerStars.es. Nakon što se igrač uloguje istovremeno na oba sajta videće kod od 14 cifara koji sa PokerStars-a treba da prekopira na FullTilt i nakon toga može da pristupi svojim sredstvima. Postupak uparivanja naloga za igrače ostalih zemalja još nije aktiviran, ali se očekuje da će do 6. novembra taj proces biti završen.\nItalija i Sjedinjene Američke Države neće biti servisirane na novom FullTilt-u. PokerStars je i dalje u pregovorima oko detalja sa italijanskim zvaničnicima oko regulisanja ovog pitanja i očekuje se da će i ovaj dogovor uskoro biti postignut. Američki igrači čekaju da američko Ministarstvo pravde objavi format za isplatu oko $150 miliona američkim igračima.\nMenadžer FullTilt Poker Room-a Shyam Markus je objavio da igrači bilo gde u svetu, uključujući i američke, mogu da skinu FullTilt Poker softver, loguju se i vide iznos svojih računa i broj poena, i učestvuju play-money stolovima. Prijavljivanje je isto kao i pre zatvaranja sajta, ali igrači mogu da očekuju da će od njih biti traženo da prihvate nove uslove i savetuje im se da promene svoje lozinke. Američki igrači će moći da pristupe sajtu FullTiltPoker.net i da učestvuju u play-money stolovima, ali ovaj sajt neće biti u funkciji do 6. novembra.